DIY Balang Kuih Raya Dari Botol Plastik 90 Sen

Antara aksesori penting di hari raya untuk kediaman adalah balang kuih raya. Bukan sahaja isinya menjadi perhatian, reka bentuknya juga turut diteliti. Sudah pasti, balang kaya sentiasa menjadi pilihan dek rekaannya yang menarik. Terdapat juga balang kuih raya yang diperbuat dari plastik. Namun, krekaanya sangat terhad dan kalau yang cantik pun harganya mahal. Balang kuih raya plastik ini kebiasaanya menajdi pilihan mereka yang mempunyai anak atau cucu ramai. Almaklum lah takut pecah kan.

Tapi, kali ini IMPIANA nak ajar anda cara menghasilkan balang kuih raya cantik dari bekas plastik 90sen sahaja. Bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT!

Bahan-bahan:

Balang plastik
Tisu bercorak
Gam Kraf
Gunting

Hampir semua orang lebih selesa menggunakan papan pemotong yang berwarna putih tu kan? Kalau anda nak tahu material papan pemotong tersebut diperbuat dari plastik dan memang tahan lama, ringan dan mudah digunakan. Malangnya, ia mudah dilekati dengan daki dan kotoran bukan? Berikut ialah cara pantas yang dapat kita lakukan untuk membersih, memutihkan dan membunuh mikroorganisma di permukaan tersebut

1)  Potong limau/lemon mengikut kesesuaian

2) Taburkan baking soda pada keseluruhan papan pemotong.

3) Gosok papan menggunakan lima/lemon yang dipotong tadi.

4) Biarkan selama 10 minit.

5) Selepas 10 minit, gosok semula papan menggunakan baki  limau/lemon itu tadi.

6) Bersihkan menggunakan apple vinegar.

7) Sambung sental papan sampai puas hati!

8) BIla dah puas hati, bersihkan menggunakan air untuk dibilas. Settle!

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.

Selain menghias dinding dengan bingkai gambar, cara lain untuk mengindahkan nya adalah dengan menggunakan kepingan pinggan yang mempunyai karakter yang tersendiri. Tapi, nak hias dinding dengan pinggan pun perlu menggunakan teknik seperti menggantung bingkai gambar. Bezanya, pinggan tak ada tempat untuk digantung atau pemegang seperti bingkai. Jadi, apa yang perlu anda lakukan?

1. Tetapkan konsep
Perkara utama yang perlu anda lakukan adalah tetapkan konsep yang bersesuaian dengan deko kediaman anda. Secara tidak langsung, ia menjadi garis panduan untuk anda tentukan reka bentuk pinggan yang akan dipilih. Barulah susunan pinggan pada dinding nampak cun.

2. Kumpulkan semua pinggan
Bila kuantiti pinggan yang diperlukan telah mencukupi, barulah boleh merancang perletakan dan susunan pinggan di dinding.

Tip: tak perlu terburu-buru untuk mengumpul rekabentuk pinggan yang bersesuaian. Ambil masa untuk suai padankan reka bentuk pinggan yang anda ada untuk mendapatkan impak optimum

3. Kenalpasti susunan yang bersesuaian
Pastikan saiz dinding yang akan anda gantungkan pinggan. Bila dah dapat saiz dinding yang hendak disusun, cuba susun pinggan di lantai terlebih dahulu mengikut ruang dinding yang telah dikenalpasti tadi. Jika perlu, gunakan pita pelekat kertas sebagai bingkai untuk memudahkan anda menyusun secara kreatif pinggan di atas lantai. Cuba beberapa kali rombakkan sehingga anda dapat susunan pinggan yang digemari.

4. Tekap saiz pinggan pada kertas
Dah dapat susunan pinggan yang berkenan, tekap setiap pinggan pada kertas dan gunting. Ia bertujuan untuk melihat sama ada susunan di dinding berapadanan mahupun tidak. Di samping itu juga, ia mampu memudahkan tugas-tugas anda untuk menebuk lubang paku atau skru sebagai tempat gantung. Lekatkan potongan kertas tadi apda dinding dengan menggunakan pita pelekat kertas

5. Kenalpasti kaedah menggantung pinggan pada dinding
Terdapat pelbagai alat yang sesuai digunakan untuk menggantung pinggan ke dinding. namun setiap satunya mempunyai kebaikan dan keburukannya yang tersendiri. Berikut antara jenis pemegang pinggan untuk digantung pada dinding.

adjustable plate hanger

Namun kebiasaannya, ramai yang memilih adjustable plate hanger kerana ia sesuai untuk semua bentuk dan saiz pinggan. Di samping itu juga, ia mudah ditanggalkan jika anda hendak menggunakan pinggan yang telah digantung kelak.

6. Sediakan tempat untuk menggantung
Apabila pemegang pinggan telah dikenalpasti, barulah anda dapat tentukan jenis penggantung pada dinding yang bersesuaian. Melalui kertas-kertas yang melekat pada dinding mewakili pinggan, tebuk lubang dan sediakan penyangkut yang bersesuaian

Sumber: https://www.drivenbydecor.com


Cara Mudah Tanam Pandan Dalam Pasu Yang Memang Menjadi

Sedapnya aroma nasi yang di letak daun pandan walaupun hanya nasi putih. Pandan ni, banyak kegunaannya bukan sahaja dalam masakan. Ia juga digunakan untuk tujuan lain seperti semedi merawat penyakit, menghalau lipas, mengharumkan kamar dan sebagainya. Sehinggakana da yang sanggup membuat atau menghasilkan formula alternatif seperti aroma daun pandan.

Umum tahu, pandan mudah dibiakkan di kawasan yang lembap dan mempunyai kandungan organik yang tinggi. Sebab itu kebanykakkan orang akan memilih kawasan berhampiran dengan air seperti tepi parit atau longkang yang berair sebagai lokasi untuk tanam daun pandan. tapi, bagi anda yang tidak mempunyai ruang landskap yang mencukupi terutamanya yang tinggal di rumah flat dan pangsapuri, anda boleh cuba tanam daun pandan di dalam pasu. Hasilnya memang tidak sama dengan yang ditanam di atas tanah. tapi, boleh la. Berikut keperluan yang perlu disediakan:

1. Medium tanaman
Pilih medium tanaman yang kaya dengan bahan organik . Boleh gunakan medium tanaamn siap rawat yang terdapat dipasaran. Cuma, untuk pandan ia memerlukan tanah yang sentiasa gembur. Oleh itu, tambahkan perlite ke dalam medium tanaman.
Perlite bukan sekadar dapat memperbaiki sistem saliran dan pengudaraan medium pemasuan malah ia dapat memegang kelembapan dalam tempoh yang lama

2. Pilih pasu
Pastikan anda menggunakan pasu yang mempunyai sistem saliran di bahagian dasarnya. Walaupun pandan sukakan air, namun ia tidak tahan kepada air yang bertakung dalam tempoh yang lama. Ia akan melemaskan sistem akar pandan. Sebaiknya, pilih pasu jenis tanah liat kerana ia mempunyai sistemudara yang baik

3. Anak pokok
Pilih anak pokok yang telah matang. Anak pokok pandan menunjukkan ia telah matang apabila sudah mengelurkan akar sendiri. Pastikan anak pokok pandan tersebut mempunyai sekurang-kurangnya 3 helai akar yang sihat. Tak perlu akar yang terlalu panjang. Pastikan anda menggunkan pisau yang telah distril untuk memotong anak pokok dari induknya.

4. Penanaman
Sediakan medium di dalam pasu dan tanam bahagian akar pandan yang kasar terus ke dalam medium tanaman. Sediakan sokongan kerana untuk peringkat ini, akar pandan masih tidak kukuh. Selesai di tanam, terus lakukan siraman dan letakkandi kawasan yang tidak terima terik matahari terus. Elak letak di tempat yang terkena matahari petang kerana ia akan membantutkan pertumbuhan pandan

5. Siraman
Untuk peringkat awal tanaman, siraman perlu di lakukan sehari sekali. Akan tetapi, jika musim panas, periksa medium tanaman. Jika kering, segara lakukan siraman. Apabila pokok sudah stabil, siraman hanya perlu dilakukan 2 kali seminggu atau jika perlu

6. Pembajaan dan menggembur
Pandan memang tanaman yang memerlukan nutrisi yang tinggi dan sentiasa gembur. Oleh itu, lakukan pembajaan dan kerja menggembur setiap 2 minggu. Jika kelihatan medium semakan mendap, segara tambahkan bagi mengelak akar pandan terdedah kepada persekitaran

Selain pandan, anda boleh juga tanam serai dan kunyit di dalam pasu

Bio fertilizer merupakan sebatian yang dihasilkan dari beberapa bahan yang mengandungi mikroorganisma untuk digunakan pada biji benih, tanaman, medium tanah dan pelbagai lagi. Kebaikkan penggunaan bio fertilizer ini adalah untuk menggalakkan pertumbuhan optimum di samping membekalkan nutrisi utama yang diperlukan oleh tanaman.

Disamping itu, penggunan bio fertilizer yang konsisten barupaya menggurangkan penggunaan baja sintatik dan racun serangga kerana hanya melalu pembajaan ini, tumbuhan memperoleh sistem imun yang padu.

Untuk penggunaanya pada medium tanaman, ia berupaya mebekalkan semula ntrisi yang tersisa. Ini bermakna, walau hanya dengan satu kegunaan iaitu bio fertilizer, ia berupaya merangsang pertumbuhan tanaman yang optimum di samping menstabilkan medium tanaman.

Bahan-baha:
1kg Ikan segar
1kg gula merah
1 cawan cuka
bekas untuk tujuan memerap

Cara-cara:

1. Potong kecil ikan segar dan masukkan ke dalam bekas perapan. Ini termauklah isi dan kepala ikan

2. Taburkan pula gula merah dan masukkan cuka

3. Gaul rata semua bahan dan tutup ketat bekas perapan. Jika perlu tambahkan plastik atau kain untuk memastikan ia betul-betul kedap udara.

4. Simpan bancuhan selama 1-2 bulan

5. Selepas diperap, tapiskan dan simpan air perapan didalam botol.

Nota: Pati biofilter ini hanya mampu bertahan 6 hingga 12 bulan sahaja. Sisa yang ditapis dari bahan perapan boleh ditaburkan pada pangkal pokok besar

Cara guna:

Siram:
30 ml (3 sudu makan) : 20 Litre air tanpa klorin setiap 7-10 hari.
untuk ladang yg besar: 1 litre: 50 litre air tanpa klorin. Buat 30-60 hari sekali.

Spray:
10 ml: 1 litre air tanpa klorin.

DAUN SAYUR LEBAR DAN BESAR DENGAN MOL

Kalau berkebun dan ingin menanam sayuran mestilah sayuran berdaun seperti sawi, kangkung dan bayam menjadi pilihan. Apatah lagi bila tengok daun nya lebar dan ‘gemok’ mesti geram kan. Kebiasaannya keadaan ini berlaku disebabkan pembajaan yang mencukupi. Tapi, jika kita menanam sendiri untuk dimakan tak mungkin lah kita pakai baja kimia. Sudah pasti baja organik menjadi pilihan.

Seperti yang dikongsi kan oleh Ismat Haz di dalam Facebooknya, Baja organik yang dihasilkan dari batang pisang dan nenas boleh di gunakan untuk menghasilkan sayuran berdaun lebar dan subur.

Ingin tahu cara sediakan baja atau MOL tersebut? ikuti langkah-langkah berikut

MOL pisang

Bahan-bahan:

500 gram pisang dipotong kecil
500 gram gula merah
1 biji air kelapa muda
1 botol yakult original

Cara-cara:

1. Gaul sebati pisang yang telah dipotong dengan gula merah

2. Peram dalam bekas kedap udara dan disimpan ditempat teduh untuk proses perapan untuk tempoh 10 hari.

3. Setelah peraman cukup 10 hari masukkan pula air kelapa (sebiji) dan sebotol yakult dan peram lagi selama 5 hari.

ATAU

MOL nenas

Bahan-bahan:

500 gram nenas dipotong kecil
500 gram gula merah
1 biji air kelapa muda
1 botol yakult original

Cara-cara:

1. Gaul sebati potongan nenas dan gula merah

Setelah 15 hari ke atas, MOL tersebut sudah boleh diguna, cara penggunaannya ialah:

1. 10 ml MOL campur 10 liter air tanpa klorin.

2. Spray pada keseluruhan pokok 2-3 kali semburan dalam seminggu.

Memang agak susah untuk kanak-kanak makan sayuran. Jadi si ibu, perlu lah berusaha untuk mengolah sayur untuk memastikan anak mendapat nutrisi yang diperlukan oleh tubuh. Cuba lah macam-macam termasuklah jadikan kek ke, aiskrim dan sebagainya. itu pun kalau sesuai lah. Bagi ibu-ibu yang rajin, makanan anak berbentuk bento yang comel diusahakan untuk memastikan si anak makan sayur.

Jadi, macam mana nak galakkan anak-anak untuk mendapat khasiat dari bunga telang ni? apa kata kita jadikan ia sebagai minuman yang menyegarkan. Caranya sama macam menghasilkan air rosel atau sirap. Cuma pewarnanya menggunakan bunga telang. Nak sedap lagi, boleh campurkan lemon dan keratan pandan sedikit.

Bahan-bahan:
daun Mulberi, Bunga telang dan cendawan
Tepung tempura
Air sejuk
Serbuk lada hitam

Cara-cara:
1. Cuci dan bersihkan bunga telang, daun mulberi dan cendawan lalu ditoskan
2. Campurkan tempung tempura bersama air dan letakkan sedikit serbuk lada hitam sebagai perasa.

Tip: Campur adunan tepung dan air menjadi likat seperti bancuhan tepung goreng pisang. Sebaiknya, gunakan air sejuk untuk memastikan tempura garing.
3. Celupkan bunga atau daun mulberi di dalam tempung tampura yang telah siap di adun satu persatu dan goreng di dalam api yang betul-betul panas.


Antara Reka Bentuk Rumah Yang Cantik Dan Lokasi Kediaman Strategik, Mana Satu Paling Penting?

Sebelum anda membuat keputusan muktamad untuk membeli hartanah atau sebuah rumah, sudah pasti kedudukan lokasi serta reka bentuk kediaman yang cantik sering menjadi faktor penting bagi anda sebagai pembeli.

Reka bentuk serta lokasi kediaman yang strategik ini merupakan antara dua faktor penting selain nilai harga jualan hartanah yang sememang perlu diambil kira oleh setiap pembeli.

Namun, tidak dinafikan untuk memiliki sebuah kediaman yang cantik serta lokasi strategik bukan satu hal yang mudah kerana pembeli berkemungkinan akan berdepan dengan pelbagai masalah antaranya harga jualan kediaman yang terlampau mahal.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan topik ‘Rumah Cantik, Lokasi Strategik’ bersama penonton.

Menerusi perkongsian bersama hos dan editor IMPIANA, Mariam Shukor telah membincangkan topik tersebut bersama dua panel tetamu jemputan istimewa iaitu Puan Ai Cheng selaku Presiden Institut Ejen Hartanah Malaysia dan Encik Sheikh Yusof, pemilik syarikat hiasan dalaman, Embun Design Studio.

Ketika sesi temu bual berlangsung, sebagai ejen hartanah Puan Ai Cheng menyifatkan lokasi hartanah dan kediaman antara faktor penting yang perlu dititik beratkan oleh pembeli.

“Antara lokasi dan rumah cantik, sudah sememangnya lokasi kediaman yang strategik adalah lebih penting.

“Malah, faktor lokasi kediaman ini juga merupakan antara faktor penting yang perlu dititik beratkan oleh pembeli tidak kira untuk rumah didiami atau pelaburan hartanah,” katanya.

Tambahnya lagi, lokasi kediaman yang strategik seharusnya mempunyai akses jalan keluar masuk dari kawasan kediaman yang sangat mudah.

“Lokasi rumah yang strategik ini boleh dikenal pasti atau ditentukan dengan melalui beberapa cara antaranya lokasi kediaman mempunyai akses jalan keluar masuk yang senang dan mudah.

“Akses jalan keluar masuk dari lokasi kediaman inii sangat penting kerana contoh misalnya jika kita terpaksa membuat satu pusingan ‘u-turn’ yang besar setiap kali dalam perjalanan pulang ke rumah, ia berkemungkinan boleh menimbulkan masalah stres kepada anda dan sebagainya.

“Kalau lokasi kediaman mempunyai akses jalan keluar masuk yang mudah kita sudah boleh tentukan ia sebagai lokasi kediaman yang strategik,” ujarnya.

Foto: Twitter DASH Expressway Official

Dalam pada itu, Encik Sheikh Yusof turut menyuarakan pendapatnya berhubung topik perbincangan tersebut dari sudut pandangannya sebagai pemilik syarikat hiasan dalaman tempatan.

“Kalau tanya pendapat saya, sudah semestinya saya akan memilih rumah cantik dan lokasi yang strategik kedua-duanya sekali. Kalau lokasi strategik tetapi rumah tidak cantik, rumah kita masih mempunyai langkah altenatif untuk mengubahsuai supaya tampak lebih cantik.

“Tetapi kalau lokasi kediaman tidak strategik yang menjadi pilihan, kita sebagai pemilik rumah akan berdepan dengan pelbagai masalah, sebab lokasi kita tidak boleh ubah kedudukannya.

“Jadi, kita sebagai pembeli akan berdepan dengan masalah sedemikian dan berkemungkinan kita terpaksa untuk berpindah ke satu lokasi lain yang lebih strategik.

“Bagaimanapun, kedua-dua faktor ini tetap penting dan perlu dititikberatkan oleh pembeli,” luahnya menyuarakan pendapat bersama penonton.

Sacara konklusinya, antara reka bentuk rumah yang cantik dan lokasi kediaman strategik mana satu faktor yang paling penting? Ketahui jawapannya dengan menonton episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Ramai beranggapan cara selamat menyedia dan mengurusakan keperluan harian di dapur adalah dengan memastikan bahan kering seperti tepung, gula, bawang, dan sebagainya sentiasa mencukupi. Sebab itu, ada antara kita akan beli stok yang berlebihan dari keperluan. Lebih-lebih lagi kalau nampak harga produk tersebut murah

Tapi, ada beberapa barang yang kita tidak digalakkan untuk dibuat stok. Ini kerana dalam tempoh simpanan, kualiti bahan tersebut akan berkurangan walaupun belum tiba tarikh luput yang tertera pada bungkusan. Antara barangan yang tidak sesuai untuk dibuat stok adalah:

Menurut NutritionFacts.org, minyak goreng mudah teroksidasi dan akan menyebabkan ia mulai berbau tengik walaupun belum tiba waktu luput.

Tepung merupakan bahan yang mudah menyerap kelembapan. Ini bermakna, ia juga mudah menarik kelembapan dari udara. Walaupun tersimpan di dalam plastik, masih terdapat banyak masalah pembungkusan terhadap tepung gandum lebih-lebih lagi yang jenis subsidi.

Ini antara bahan WAJIB ada di dapur. tapi kalau beli 10, belum tentu ia akan habis sebelum tiba tarikh luput. Kualiti telur yang dibeli hanya mampu bertahan paling lama 1 minggu. Walaupun ada yang menyimpan telur di dalam peti sejuk, ia hanya akan merosakkan tekstur dan kualiti telur tersebut

Walaupun kopi masih dalam kondisi baik dalam tempoh 3-5 bulan selepas tarikh lupu. Jika tidak di simpan rapi, ia akan mengeras. Tambahan, kesegaran kopi akan berkurangan jika disimpan daam tempoh yang lama walaupun belum tiba tarikh luput

Apabila menyentuh soal penjagaan dan proses pembersihan cermin pintu, tingkap, meja solek hinggalah cermin hiasan di rumah, pasti ada dikalangan anda yang pernah berdepan dengan masalah untuk mencucinya.

Sebenarnya ada beberapa langkah mudah yang boleh anda lakukan untuk mencuci cermin supaya lebih bersih dan bebas daripada sebarang kotoron degil serta habuk yang melekat.

Jadi, jom cuba tip mudah untuk cuci cermin dan tingkap dengan hanya menggunakan 5 bahan ini sahaja. Apa yang penting, kelima-lima bahan ini tak mahal pun harganya dan jimat yang pastinya!

1.Tepung jagung

Ambil setengah cawan tepung jagung dan bancuhkan dengan dua cawan air. Kemudian gunakan air tersebut sebagai bahan pencuci dan pengilat cermin dengan cara lapkan bancuhan tersebut ke atas permukaan kaca atau cermin dengan menggunakan span.

2.Surat khabar lama

Bahan kedua yang anda boleh gunakan adalah surat khabar lama. Ambil sekeping surat khabar lama dan basahkan terlebih dahulu dengan air. Kemudian gumpal surat khabar tersebut dan terus dilap pada permukaan cermin.

Sifatnya yang berasid membuatkan cuka ini juga adalah salah satu bahan yang boleh digunakan untuk membersih cermin. Caranya, anda perlu isikan bekas penyembur dengan air dan sedikit cuka. Sembur pada cermin kemudian lap dengan menggunakan kain. Mudah kan?

4.Ubat gigi

Jangan ada yang tidak tahu sebenarnya ubat gigi juga boleh membersihkan cermin rumah anda dengan begitu mudah sekali. Ambil ubat gigi dan ratakan ubat gigi pada permukaan cermin dan biarkan seketika. Kemudian apabila sudah kering, lap bersih dengan kain dan anda akan dapat lihat kesannya cermin anda cukup berkilau.

5.Putik Kapas

Basahkan putik kapas telinga. Penggunaan item itu bertujuan untuk menghilangkan kesan kotoran degil yang melekat pada bahagian penjuru tingkap atau pintu cermin. Kotoran ini biasanya melekat di bahagian celahan penjuru cermin di mana ia sukar untuk dibersihkan dengan kain atau kertas.

Selamat mencuba!

Sumber: SinarPlus Website

Mengurus atau memiliki rumah sewa bukan lah sesuatu yag mudah. Ramai beranggapan, memiliki sesebuah haratanah untuk tujuan disewaamat menguntungkan. Namun, itu hanya berlaku jika pengurusan dilakukan sebaiknya sewal penyewa melakukan persetujuan. Pernah dengar tak, penyewa lari, rumah rosak dan sebagainya. Itu mesti perkara biasa sahaja yang anda dengar. Namun, ada penyewa yang licik lagi bijak dari kita dalam bab tipu daya. Sedar-sedar, hutang bertimbun malah pemilik sendiri yang merana.

Sebagai langkah keselamatan bukan sahaja kepada pemilik, malah melindungi hak penyewa perjanjian atau kontrak WAJIB disediakan. Jika tiada sebarang surat perjanjian bertulisyang dipersetujui pemyewa dan pemilik, ke dua-dua pihak berhadapan risiko yang lebih besar.

Berikut contoh surat perjanjian atau kontrak rumah sewa:


BERPERANG DENGAN RUANG ITU, BERONTAK DALAM GAYA…

Segalanya mahu kita letak dalam sebuah ruang. Impian , cita-cita dan kehendak serta selera. Apakah mentera yang diberi? Diri seakan-akan sukar menerima yang dibentang di hadapan mata tidaklah seindah mimpi. Ruang dapur kediaman seperti apartmen mahu pun pangsapuri, apalah sangat ruang yang dberi. Sedangkan kita mahu dapur, nadi kepada sebuah kediaman cukup luas bagi menyediakan segala bagai juadah sekeluarga.

Namun itu bukanlah jalan penamat. Buka minda dan canai idea kreatif untuk menjadikan ruang sendat itu cukup cantik dan menyenangkan. Malah memberi inspirasi kepada yang lain untuk mewujudkan syurga kecil di dapur masing-masing. Pendek kata, kita berperang dengan penuh gaya! Kata orang memasak, membakar kek atau puding umpama terapi. Aroma yang ada, memberi tenaga positif kepada diri kita.

Ubah perancangan anda. Buka kembali majalah IMPIANA dan mula mencari idea ruang kecil yang bergaya dan ‘fun’. Ruang sempit yang mempunyai karakter ceria selaras dengan anak kecil . Bukan elemen lagak mewah yang sinonim dengan ruang dapur luas. Kita laraskan kembali idea dan ruang yang ada. Senaraikan apa yang kita perlu dan tidak. Jadi realistik!

Dapur kompak kini bukan sahaja menarik. Malah pereka menjadikan ruang yang ada cukup -cukup untuk memenuhi tuntutanmemasak anda. Buang atau jual on line yang tidak perlu, dan tempatkan hanya yang lazim anda pakai. Rona pastel antara rona yang sangat sesuai di samping putih dan rona kayu terang seperti ramin. Ia bukan sahaja memberi keceriaan, mengembalikan semangat anda. Jiwa kanak-kanak kita yang ceria , yang telah lama hilang dalam sanubari kita dek kehidupan yang mencabar.

Jangan lupa pencahayaan, pengudaraan dan sistem keselamatan juga perlu kita titik beratkan. Maklumlah ruang kecil. Jadi semua elemen boleh kita rasa atau dapat tahu dengan segera. Malah pastikan dapur dijaga dengan baik, bersih sentiasa dan terjaga. Alah kecil jekan bukan besar pun. Ok punya. Simple-simple di IMPIANA.

Bukan semua orang ada keberanian untuk memilih sofa atau tempat duduk di ruang tamu dengan warna-warna yang terang seperti merah, biru atau ungu. Bukan sahaja takut ruang tampak sesak malah bimbang tidak berpadanan andatara satu sama lain. Jadi IMPIANA kongsikan gaya ruang tamu yang di hiasi dengan sofa rona terang.

Ciri-ciri kediaman idaman ramai sudah tentunya mempunyai ruang yang selesa, tenang dan santai sesuai dengan fungsi rumah itu sendiri. Selain sebagai tempat berteduh, rumah juga merupakan sebuah santuari buat pemilik untuk merehatkan fizikal dan minda. Oleh kerena itu, pemilihan konsep dan susun atur ruang perlu diberikan perhatian agar seiring dengan fungsi sebuah rumah.
Impiana kongsikan sebuah kediaman yang di dominasi rona hijau lumut atau moss green serta dipadankan bersama warna putih.

Jika dilihat dengan teliti, pemilik konsisten dengan pemilihan warna bermula dari bahagian luar rumah, higgalah ke setiap ruang. Selain hijau dan putih, warna coklat pada sofa, lantai serta beberapa aksesori lain juga telah dapat mengharmonikan suasana ruang yang menimbulkan rasa tenang dan santai.

Kehadiran tumbuhan hijau berlainan jenis di beberapa sudut kediaman ini juga telah menambah seri dan juga dapat membersihkan udara.

Selain daripada memiliki ruang tamu yang indah, dapur juga memainkan peranan yang penting jika ianya dihias dengan cantik dan teratur serta menjadi budaya masyarakat melayu jika ada tetamu yang bertandang, kita pasti akan jamu dengan hidangan yang lazat. Jika dahulu, kita kurang untuk menerima tetamu di bahagian dapur, namun di zaman moden kini, ianya tidak menjadi masalah untuk berinteraksi dengan tetamu di bahagian dapur.

Dapur ini ditatarias dengan menekan pattern berjalur iaitu dua lapisan putih di atas dan bawah manakala di bahagian tengahnya pula berwarna hitam, penulis amat menyukai pilihan meja island di bahagian tengah dapur yang menjadi penyeri walaupun ianya berwarna hitam.

“Selain daripada mendapatkan khidmat nasihat daripada interior designer, kami juga banyak membuat rujukan di website hiasan rumah serta group deko dan antara jenama yang kami beli adalah dari Ikea, Kaison, SSF dan beberapa lagi kedai perabot biasa dan melibatkan perbelanjaan sebanyak RM30k”,ujarnya yang mengusahakan perniagaan sendiri bersama suami.

Pasangan ini ada menyediakan playroom yang terletak betul-betul sebelah dapur yang direka khas untuk kedua-dua cahaya mata mereka yang bagi penulis adalah sebagai langkah bijak untuk make sure keselamatan anak sentiasa dalam perhatian walaupun sibuk memasak malahan pemilik dapur ini akan mengemas dengan teliti setiap kali selesai masak dan akan mengemasnya dua kali seminggu untuk memastikan segala kelengkapan berada dalam keadaan asal.

Untuk dekorasi pula, penulis amat suka dengan pilhan lampu gantung yang dipasang atas meja island malahan pilihan pemilik untuk meletakkan cermin hexagon di bahagian singki wajar dipuji kerana menambahkan lagi keluasan dapur, jangan ingat kecil tiada membawa impak besar. Akhir sekali, peti ais serta, oven dan microwave diberi kemasan yang menarik dengan menanamnya terus ke dalam dinding, tanpa mengganggu ruangan yang lain.


KL International Art Exhibition 2022, THE HORIZON

Berlalu sudah zaman pandemik. Kini kita beralih pula ke era endemik Covid-19. Peluang diberi, menyaksikan kerancankkan semula ekonomi dari semua sudut, gaya, budaya dan cerita. Turut merancakkan lagi warna-warnai kebangkitan endemik adalah KL International Art Exhibition 2022 yang dilancarkan pada 20hb Mei 2022 bertempat di KL City Art Gallery.

KL International Art Exhibition 2022 menggalas tema “New Horizon” sebagai salah satu semangat buat artis untuk bangkit selepas pandemik. Pameran membariskan artis-artis terkenal bukan sahaja di dalam malah luar negara. Antaranya, Syed Thajudeen, Suzlee Ibrahim, Rafiee Ghani, Ismadi sallehudin, poojitha Menon, Kalicharan Gupta dan ramai lagi.

Majlis pelancaran telah di hadiri oleh Duta-duta dari pelbagai negara termasuk Filipina, Romania, Belgium dan pelbagai lagi. Pameran bakal berlangsung mulai 20hb-31hb Mei 2022 di KL City Art Gallery dan semua peminat dan pengumpul seni dijemput hadir

Solusi Kembali Bekerja Setelah Pendemik Dengan Model Kerja Hibrid. Model kerja hibrid kini menjadi paradigma kerja baru bagi abad ke-21, di mana para pekerja diberi pilihan sama ada bekerja dari rumah, ruang kerja yang berdekatan atau ibu pejabat pusat secara berselang seli.

IWG penyedia ruang kerja fleksibel terbesar di dunia telah membuka dua pusat baru yakni Spaces Exchange 106 dan Regus Bukit Bintang City Centre, sebagai salah satu daripada rangkaian miliknya yang merangkumi lebih daripada 3,300 lokasi di seluruh dunia, bagi memenuhi peningkatan permintaan untuk penyelesaian model kerja hibrid.

Didorong oleh pandemik, organisasi dari pelbagai saiz kini semakin menghargai manfaat model kerja hibrid yang dapat mengurangkan secara signifikan masa untuk para pekerja berulang alik dan menambah baik keseimbangan kerja dan kehidupan.

Menurut kajian yang dijalankan oleh IWG, 77% pekerja menyatakan bahawa mereka lebih mengutamakan ruang kerja yang lebih dekat dengan rumah untuk rancangan pekerjaan mereka yang seterusnya. Keinginan untuk bekerja lebih dekat dengan rumah telah mencetus penggunaan konsep hab dan jejari atau hub and spoke, di mana mereka selalunya beroperasi dari pejabat utama (hab) dan menggunakan pejabat satelit atau ruang kerja (jejari) supaya para pekerja mempunyai tempat kerja profesional yang berdekatan dengan rumah mereka.

Pengurus Negara IWG Malaysia, Vijayakumar Tangarasan berkata, “Kami dengan sukacitanya mengalu-alukan Spaces Exchange 106 dan Regus Bukit Bintang City Centre sebagai ruang kerja IWG yang ke-39 dan ke-40 di Malaysia, mengukuhkan lagi rangkaian kami bagi memenuhi peningkatan permintaan untuk penyelesaian model kerja hibrid.”

Model Kerja Hibrid

Sejak bermulanya pandemik ini, model kerja hibrid telah diguna pakai oleh jutaan pekerja di seluruh dunia dan IWG telah menyaksikan rangkaiannya berkembang pesat dengan penambahan lebih daripada dua juta pengguna baru. Selain daripada itu, IWG juga telah menandatangani perjanjian perusahaan terbesarnya dengan syarikat seperti NTT untuk 300,000 pekerja dan Standard Chartered untuk 95,000 pekerja.

Peralihan kepada model kerja hibrid membolehkan syarikat mengecilkan jumlah hartanah yang dimiliki atau disewa oleh mereka, mengurangkan kos overhed dan memberikan mereka fleksibiliti yang tidak dapat ditandingi kontrak tradisional.

Model kerja hibrid mempunyai banyak kelebihan, terutamanya untuk orang di dalam organisasi, planet dan kewangan syarikat berkenaan. Model kerja hibrid bukan sahaja dapat menambah baik keseimbangan kerja dan kehidupan, tetapi ia juga boleh meningkatkan produktiviti. Kajian Ruang Kerja Global yang dijalankan oleh IWG menunjukkan bahawa 89% responden berkata model kerja hibrid membolehkan perniagaan menjadi lebih produktif.

Dengan peningkatan lokasi di tengah-tengah komuniti tempatan, penggunaan ruang fleksibel boleh memainkan peranan penting dalam usaha mengurangkan pelepasan karbon daripada kenderaan.

Spaces Exchange 106 & Regus Bukit Bintang City Centre

Spaces Exchange 106, yang terletak di tingkat 23, adalah antara 10 bangunan pejabat tertinggi di dunia. Menawarkan 3,559 meter persegi penyelesaian ruang kerja fleksibel, yang boleh disesuaikan, ruang kerja moden ini mewujudkan suasana yang serba mewah dengan ruang penyambut tetamu dan lobi yang anggun, berserta dengan pemandangan panorama Kuala Lumpur seluas 360 darjah yang pastinya mampu mencetuskan inspirasi. Terletak di tengah-tengah pusat kewangan baru Malaysia, Spaces Exchange 106 menempatkan 124 pejabat peribadi dan 3 bilik mesyuarat, serta dilengkapi dengan ruang serbaguna dan Wi-Fi berkelajuan tinggi bagi membolehkan perniagaan bekerja pada kapasiti mereka yang terbaik.

Sementara itu, Regus Bukit Bintang City Centre pula terletak berhampiran dengan salah satu persimpangan tersibuk di Kuala Lumpur dan berdekatan dengan rangkaian pengangkutan awam utama. Bakal dilancarkan secara rasmi pada Februari 2022, ruang kerja ini menempatkan pejabat peribadi dan bilik mesyuarat, serta ruang serbaguna yang luas bagi membolehkan para pekerja menikmati suasana kerja dan riadah dengan mudah. Oleh kerana lokasinya yang strategik, tempat-tempat tarikan seperti pawagam, dewan konsert, pusat membeli-belah, taman dan restoran semuanya terletak berhampiran.

Penambahan kedua-dua ruang kerja tersebut meluaskan lagi portfolio IWG dalam menyediakan penyelesaian hujung-ke-hujung untuk ahlinya di negara ini dan memenuhi permintaan untuk ruang kerja profesional dan fleksibel. Selain daripada itu, ahli ruang kerja bersama Regis turut diberi akses kepada lebih 3,300 lokasi ruang kerja fleksibel di 1,100 bandar raya di seluruh dunia, dengan pelbagai kemudahan bagi menyokong keperluan perniagaan mereka, termasuk sokongan IT, perkhidmatan penyambut tetamu dan pejabat maya.

Jenama barangan elektronik antarabangsa, Xiaomi kini telah mengeluarkan sebuah model televisyen terbaharu dengan skrin bersaiz 100”, iaitu Xiaomi Redmi MAX TV 100”.

Selain direka sebagai sebuah televisyen skrin bersaiz gergasi, ia juga merupakan ’SmartTV’ yang dilengkapi dengan fungsi dam teknologi terkini seperti ‘AndroidTV’.

Manakala, skrin televisyen ini juga menggunakan paparan skrin LCD dengan resolusi 4K HDR dijamin akan memberikan visual yang lebih terang dan jelas.

Bukan itu sahaja, Xiaomi Redmi Max TV ini didatangkan dengan empat pembesar suara ditambah dengan Dolby dan DTS decoding.

Jadi tunggu apa lagi, cepat-cepat dapatkan Xiaomi Redmi MAX TV selagi stok masih ada! Ada televisyen seperti ini di rumah, baru puas hati ketika menonton!

Sumber: Facebook Pen Hitam

Ada atau tidak di kalangan anda mempunyai peti sejuk yang telah rosak dan tidak boleh lagi digunakan di rumah? Apabila sudah rosak, sudah pasti anda mahu membuang barangan elektrik tersebut.

Mana tidaknya, pastinya barangan elektrik tersebut boleh mendatangkan masalah ruang penyimpanan di rumah anda sekiranya ia masih lagi disimpan dalam rumah.

Mari IMPIANA kongsikan satu tip atau langkah yang sangat bermanfaat jika anda lakukan. Jika anda mempunyai peti sejuk yang telah rosak, jangan pula diterus buang sekiranya barangan elektrik tersebut sudah tidak boleh lagi dibaiki.

Ini kerana, peti sejuk anda yang telah rosak dan tidak boleh lagi dibaiki sebenarnya boleh dijadikan sebagai tempat penyimpanan barang-barang dapur yang kering seperti makanan dalam tin, gula, susu dan sebagainya.

Apa yang cuma perlu anda lakukan adalah membersihkan ruang dalam peti sejuk sehingga bersih sebelum ia boleh dijadikan bagi tempat penyimpanan barang-barang dapur rumah anda.


Langkah-langkah Yang Wajib Anda Lakukan Sebelum Hias Ruang Sempit

Bagai tidak ada penghujungnya jika kita bualkan tentang perkara hias dan memilih perabot di ruang sempit. Bukan apa, kini kediaman yang ada tidak lagi seluas dahulu dan banyak perkara yang tuan rumah perlu peka agar tidak membuat kesilapan dan mengigit jari. Apakah langkah yang boleh kita rancang sebelum menghias kediaman yang memiliki ruang yang sempit.

MEMILIH PERABOT TEPAT!

Perkara yang paling utama adalah kenal pasti kedudukan ruang tamu anda. Adakah ia sesuai untuk menempatkan perabot sofa 3, 2, 1 atau cukup buah sofa 3 tempat duduk bersama sebuah sofa? Atau sebuah sofa L shape yang memaksimakan ruang yang ada?

1. Ukur ruang tamu anda terutama dinding utama

2. Ukur pula panjangnya ke hadapan terutama menghala ke dinding televisyen.

3. Laraskan konsep kediaman dengan saiz rumah. Elakkan memilih perabot untuk rumah agam atau rumah besar di kediaman kecil.

4. Pastikan reka bentuk dan materialnya tidak mencederakan kita. Maklumlah kalau dah kecil adakala tergeser.

PILIHAN SOFA MODEN KONTEMPORARI BANYAK YANG DIREKA SELARAS DENGAN SAIZ RUMAH HARI INI. WARNA BEIGE SEMEMANGNYA SESUAI UNTUK RUANG TERHAD.

SOFA DUA TEMPAT DUDUK SELALUNYA PALING SESUAI BAGI RUANG KEDIAMAN KECIL. RONA BIRU TERANG CUKUP HANYA PADA SEBUAH KERUSI SEBAGAI GANTI KEPADA FEATURE WALL.

5. Warna dan corak. Adakah ia tahan lasak atau pun sarat berbunga?

6. Dalam menghias tidak semestinya kita menghias sofa lengkap setnya. Adakala cukup sebuah sofa utama dan yang lain adalah kusyen kecil.

Jadi anda sudah boleh mencari-cari perabot yang sesuai untuk ruang tamu anda menjelang hari raya ini. Jangan tersilap pilih ya.

Marble Series PVC Self Adhesive Decor Wallpaper Waterproof Furniture House Sticker

Bukan mudah untuk mendidik anak mengemas bilik mereka sendiri, dengan 5 langkah mudah ini dapat galakkan anak anda untuk mengemas bilik mereka sendiri.

Agak sukar untuk pastikan bilik anak anda sentiasa dalam keadaan kemas. Bila si ibu dah siapkan rutin mengemas, nanti mesti bersepah semua. Sana sini permainan bertaburan. Jadinya, tak tahan berapa jam pun bilik kemas, dah nak dikemas semula. Pasti ramai antara ibu yang mengeluh.

1. Ajak anak kemas bersama
Wajibkan hujung minggu untuk aktiviti gotong royong mengemas bilik anak anda. Bila semua buat, baru lah aktiviti tu seronok. Maka secara tidak langsung, walaupun hari-hari lain bilik kelihatan bersepah, anak anda akan kemaskannya sendiri.

2. Sediakan bekas secukupnya
Langkah bijak untuk memudahkan barang anak anda tersimpan rapi adalah dengan menyediakan tong, baku, kotak atau sebagainya untuk memudahkan mereka menyimpan barang-barang yang telah digunakan. Disamping itu, bilik akan kelihatan kemas dan tersusun

3. Hadkan jumlah barang
Kanak-kanak tak perlukan perabot yang banyak perincian yang rumit. Termasuklah barang mainan mereka. Lebihkan ruang terbuka untuk untuk kanak-kanak lebih kreatif menghasilkan aktiviti mereka sendiri. Secara tidak langsung, teknik ini mampu mengurangkan kadar barang yang bersepah

4. Khususkan arahan
Selalu bila kita nak suruh si cilik mengemas barang permainan ini ayat akan digunakan “KEMAS BARANG ADIK”. Apa kata lepas ni kita lebih khususkan seperti ” KEMAS BARANG ADIK. MASUKKAN BALEK DALAM KOTAK. SUSUN ATAS RAK”. Barulah jelas arahan anda tu. Kalau setakat arahan rambang suruh kemas, mungkin bagi mereka apa yang telah mereka lakukan tu dah cukup kemas.

Jarang-jarang dapat kita dengar atau melihat jenama produk serbuk pencuci Sabun Badang ini dijual pasaraya mahupun di mana-mana kedai runcit. Jadi, sudah pasti ada segelintir di kalangan anda yang belum mengenali dengan jenama sabun pencuci ini.

Jenama sabun pencuci ini apabila kita dengar seakan-akan sama seperti produk ‘ubat kuat’, al maklumlah perkataan ‘Badang’ itu sendiri sudah mengambarkan kisah lagenda orang Melayu dulu-dulu iaitu Badang yang gagah lagi perkasa

Jadi, sudah pasti ‘Sabun Badang’ ini merupakan satu bahan pencuci yang mempunyai kuasa hebat untuk mencuci segala kesan kekotoran dengan mudah.

Tahukah anda, Sabun Badang ini bukan sahaja boleh digunakan untuk mencuci fabrik pakaian, ia juga adalah merupakan sabun pencuci serbaguna yang berkesan menghilangkan kotoran degil seperti tompokan berminyak, daki, karat dan macam-macam lagi,

Selain boleh digunakan pada semua jenis fabrik, ia juga boleh digunakan untuk mencuci kotoran degil pada permukaan bawah kuali dengan sangat mudah.

Hanya menggunakan satu senduk kecil serbuk pencuci Sabun Badang ini dengan anggaran seberat 30gram bersama air panas, lalu dibiar rendam seketika sebelum mencuci. Memang sangat memudahkan dan menjimatkan masa anda.

Hias Rumah Selesa Dan Cantik Ala ‘American Country’. Dalam menghias kita perlu tahu. Terdapat dua gaya utama yang perlu anda faham.

1. Hiasan untuk pameran atau penuh protokol. Duduk pun tegak je tak boleh nak bermalas-malasan. 2. Gaya yang lebih santai dan casual. Ia tidak terlalu kejung dan kaku. Anda lebih rileks dan selesa.

Jadi antara yang popular selain daripada kedesaan Inggeris, adalah gaya peneroka Amerika. Kedesaan Amerika perabotnya lebih besar, berat dan agak’kasar’ rekaannya. Lebih mementingkan keselsaan daripada rekaan yang halus. Malah corak buna-bunga pun tak de. Mereka lebih senang memakai corak kekotak kasar dan tebal serta tahan lasak.

Sekarang ramai je yang suka ikut gaya kedesaan Amerika untuk cari kelainan dan tahan lasak . Nak pulak jika ada anak kecik.

Bagi ruang tamu, sofa selalunya tak de corak. Kakinya pun kaki kayu polos atau diukir kasar. Selalunya bahagian sandar dan tempat letak tangannya agak tebal. Apa yang bestnya tentang gaya ini, kalau rumah agak bersepah atau tidak berkemas (bukan kotor dengan sampah) masih kelihatan menarik dan cantik.

GAYA KONTEMPORARI DENGAN PADANAN PERMAIDANI KULIT LEMBU SEBAGAI TARIKAN RUANG.

Selalunya akan ada sebuah kerusi kayu untuk tuan rumah duduk. Di sesetengah rumah. mereka ada kerusi goyang untuk tuan rumah melepaskan lelah dan menghabiskan masa di kerusi itu. Lupakan sahaja gaya sedondon. Ini adalah kerana gaya kedesaan adalah suai padan apa je yang ada dan terampu mereka miliki. Cuma kita mungkin boleh padankan dari aspek warna asas mahu pun karakter perabot.

RINGKAS, PADANAN YANG BERBEZA KARAKTER TETAPI HASILNYA NAMPAK HARMONI DAN INDAH

Bagi ruang makan pula, kabinet pamer ala Inggeris masih diguna pakai. Cuma adakala pembuatannya agak kasar dan warnanya juga tidak semegah gaya Inggeris. Cat pudar atau warna kusam menjadi identiti. Paling tidak warna putih asli atau kayu oak atau birch. Rekaan kerusi makannya sangat istimewa. Rekaan bahagian sandar yang tinggi, tempat duduk lebar dan kaki kerusi yang sedikit terkangkang untuk memberi kestabilan. Ia agak berat dan saiznya juga besar.

REKAAN KERUSI MAKAN YANG CUKUP PADU DAN TEGUH. SAIZ LEBIH BESAR DAN SANDARNYA JUGA TINGGI

Manakala kebanyakan aksesori yang ada juga banyak daripada besi kasar dan ringkas. Cnadalier, lampu, tombol pintu, kaki lilin dan sebagainya. Ia tidak sehalus gaya Eropah namun masih mempunyai nilai estetika tersendiri.


4 Kemasan Siling Buat Ruang Tampak Rapi dan Lebih Menyerlah

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Meja kopi merupakan salah satu komponen yang wajib ada di ruang tamu seiring tren gaya hidup sekarang. Jangan biarkan meja kopi anda hilang fungsi dan tarikannya. Jika meja mulai terlihat membosankan, sudah tiba masanya anda memberikan sentuhan baru pada penampilannya dengan menggunakan dekorasi yang sederhana macam profesional.

Untuk set up meja kopi, anda tidak memerlukan perbelanjaan yang banyak. Cukup sekadar ikut beberapa langkah ini.

Sebelum menghias meja dengan beraneka ragam hiasan, lebih baik anda menentukan terlebih dahulu apa tema warna yang akan anda gunakan. Apakah anda ingin menggunakan tema monokrom atau menggunakan aneka warna. Pilih warna yang serasi dengan mood anda.

Agar lebih menarik, susun beberapa botol minuman yang memiliki reka bentuk unik di meja dengan gelas-gelas kecil untuk pelengkapnya. Pilih rekaan gelas dan botol yang unik. Walaupun mini bar, anda tidak perlu menyimpan minuman berakohol. Anda boleh menghidang minuman seperti sirup dengan aneka rasa hingga softdrink. Jika anda merupakan pecinta kopi, pilih beberapa jenis kopi.

Alas meja bukan hanya digunakan untuk melindungi meja, malah motif yang ada pada alas meja boleh mempercantik meja anda. Dengan tambahan gelas-gelas kecil sebagai pelengkap, meja anda pasti akan terlihat semakin menarik. Gunakan alas meja yang sesuai dengan gaya yang anda dan mampu menjadikan ruangan anda semakin berkarakter.

Adakah hobi anda membaca buku atau mengumpul koleksi buku? Manfaatkan koleksi anda untuk hiasan dekorasi meja. Bila meja anda terbuat dari kaca, susun beberapa buku di bahagian bawah, susun buku di sisi meja, dengan sekejap penampilan meja boleh menjadi lebih berbeza.

Bila di rumah, tanaman memiliki peranan yang penting sebagai penghidup suasana, meja untuk mengopi pagi juga sama. Anda boleh menggabungkan peranan tanaman dan meja ini. Gunakan tanaman kecil contohnya seperti kaktus dengan karaktor yang indah di meja.

Meskipun kecil, tanaman kaktus mampu memberikan kesan segar dan minimalis di meja. Selain kaktus, anda boleh menghias dengan bunga segar di meja. Jadi, tidak susah kan untuk menghias meja kopi?

2. Simpan mancis/pemetik api di tempat selamat

Anda perlu menyimpan mancis dan pemetik api dari anak-anak kecil. Sebagai ibu bapa anda harus awasi dan didik mereka akan bahayanya bermain dengan api. Bak kata pepatah, Api semasa kecil adalah kawan, bila dah marak, ia lawan yang sukar untuk dipadamkan. Sebaiknya, simpan mancis di tempat yang sukar dicapai.

3. Gunakan alatan elektrik yang mempunyai pelekat SIRIM

4. Pasang alat pengesan asap

5. Periksa salur Hos gas

6. Sediakan pemadam api

7. Luangkan masa untuk hadir ceramah/latihan mencegah kebakaran

Tahukan anda ilmu tentang mencegah kebakaran ini amat penting dalam kehidupan harian anda. Ia mampu melatih anda supaya tidak cemas dan tahu untuk bertindak sekiranya berlaku kebakaran.

Masihkah anda ingat dengan kelengkapan perabot seperti sofa yang diperbuat daripada anyaman kayu rotan dan sebagainya? Memang betul-betul mengimbaui kenangan dan memori pada zaman dahulu kan?

Tidak dinafikan, dengan peredaran zaman masa kini yang sudah berubah dan bertambah maju dengan kehadiran pelbagai kelengkapan perabot yang lebih moden, kelengkapan perabot yang diperbuat kayu rotan ini telah kurang mendapat permintaan ramai.

Meski begitu, kelengkapan perabot ini masih lagi mempunyai peminatnya yang tersendiri ekoran struktur reka bentuknya yang tampak unik dan klasik sepanjang zaman.

Jadi, buat anda yang lebih mengemari rekaan hiasan dalaman rumah tampak lebih klasik dan estetik maka kelengkapan perabot yang diperbuat daripada anyaman kayu rotan ini adalah pilihan yang tepat untuk anda.

Lihat sahaja lah pada gambar yang tertera, dengan penggunaan kelengkapan perabot seperti sofa yang diperbuat daripada anyaman kayu rotan ini tidak dapat disangkalkan lagi boleh membuatkan dekorasi hiasan dalaman rumah tampak lebih cantik, menarik dan berbeza daripada yang lain.

Sumber: Facebook Pemburu Tiket Murah


Ini 8 Indoor Plants Paling Mudah Hidup Dalam Rumah Atau Pejabat

Tip penjagan indoor plant

ANTARA TANAMAN CADANGAN UNTUK MENAPIS DAN MENYEGARKAN UDARA SECARA EFEKTIF DI DALAM RUMAH

Hampir semua tumbuhan untuk indoor plant mempunyai manfaat kepada persekitaran di dalam rumah. Namun, terdapat beberapa jenis tumbuhan yang menjadi kegemaran para peminat tanaman kerana ia mudah membesar dan memerlukan penyelenggaraan pada tahap yang minimum selain dari tahan serangan serangga perosak dan penyakit, kecekapan menghapuskan wap kimia serta kadar transpirasi yang rendah.

Bagi anda yang mempunyai laman, pasti antara ancaman utama adalah lalang atau rumput. Lalang ni bila masa atau musim hujan lah lagi cepat panjang. Bagi yang ada masa, tugas-tugas memotong lalang dan rumput boleh dilunaskan sendiri. Namun, bagi yang bekerja dan mempunyai waktu libur yang singkat, sudah pasti perkhidmatan memotong rumput menjadi pilihan.

Berapa kos untuk mengupah orang potong rumput yang perlu anda sediakan? Kawasan sekangkang kera pun bayarannya hampir RM 30, ini kan pula untuk satu laman yang luas terutamanya bagi anda yang mempunyai unit kediaman corner lot. Oleh sebab itu, ramai antara pemilik mengambil keputusan untuk simen kan ruang tersebut untuk mengurangkan kos penyelengaraan.

Sebenarnya, tak perlu susah-suah upah tukang potong rumput. Anda boleh cuba cara pekebun Thailand memusnahkan rumput dan lalang secara organik. Berikut bahan-bahan yang diperlukan:

Bahan-bahan:
0.25 liter cuka
1/2 sudu makan sabun basuh pinggan
1 sudu makan garam

Cara-cara:
Campurkan semua bahan dan semburkan pada rumput atau lalang. Untuk lalalang, semburan perlu dilakukan pada bahagian pangkal. Lagi banya, lebih cepat lalang mati

Kredit: Sara Saad

Jadi, bagi anda yang mengamalkan konsep tanaman organik memang digalakkan menggunakan racun serangga ni. Paling berkesan untuk koya dan bena. Berikut adalah cara untuk hasilkannya.

Bahan-bahan:
15 helai daun bangun-bangun
6 ulas bawang putih
1.5 liter air

Cara-cara:
1. Kisar halus kesemua bahan
2. Larutkan di dalam 1.5 liter air dan biarkan setengah jam
3. Tapiskan semua bahan yang dikisar tadi dan simpan di dalam botol kedap udara

Cara guna:
Larutkan satu penutup pati air bangun-bagun tadi bersama 1.5 liter air bersih dan sembur pada tanaman. Jika kurang berkesan, tambah dos pati air bangun-bangun

Kebiasaannya, timun ditanam terus di atas batas. Namun dengan teknik yang betul, tanaman menjalar berbatang lembut ini tetap akan mengeluarkan hasil optimum walaupun habitatnya sebiji pasu. Lebih menarik, pokok timun di tanam secara gantung dan bila hasilnya merimbuan, lebih menyeronokkan. Jadi, bagi anda yang tinggal di apartmen dan mempunyai kekangan ruang, tak menjadi masalah jika anda ikut teknik tanaman timun di dalam pasu gantung ini.

Penyediaan biji benih

Sebaiknya, dapatkan biji benih timun mini untuk memudahkan anda mengawal tumbesaran pokok di dalam pasu. Kalau tak ada pun tak jadi masalah. Guna sahaja benih timun biasa. Tapi bagi anda yang membeli biji benih, pastikan tarikh luput pada pembungkus. Jangan beli yang dah sambang pula. Tunggu bertahun pun tak bercambah benih timunnya.

Sebaiknya, benih timun disemai di dalam bekas khas semaian terlebih dahulu. Bila dah keluar daun matang (4 hingga 5 helai daun) baru lah anak pokok boleh dipindahkan ke dalam pasu.

Pemilihan pasu

Pasu yang sesuai menanam pokok timun ialah bersaiz 12 hingga 18 inci ke atas. Namun ia bergantung kepada jenis atau spesies. Kalau anda tanam timun mini tak perlu lah saiz pasu yang besar. Tapi lagi besar lagi bagus untuk akar pokok timun bebas bergerak di dalam media dan ini seterusnya akan memberikan keselesaan pokok membesar dengan jayanya.

Mengikut pandangan pakar pertanian dalam dan luar negara, bekas tanaman yang diperbuat dari tanah liat lebih baik kerana ia bersifat sejuk dan terdapat rongga-rongga atau liang-liang pada pasu yang elok untuk pengudaraan di dalamnya. Secara tidak langsung ia memberi nilai tambah kepada akar.  Walau bagaimana pun, jika konsep asal tanaman timun ini adalah untuk digantung,  pasu plastik amat bersesuaian kerana khuatir pasu tanah liat nanti terlebih beban. Jadi jangan bimbang akan hal tersebut, yang penting anda buat pengemburan tanah 3 minggu sekali.

Campuran media tanaman (tanah)

Akar pokok timun tak kira apa pun jenis nya memerlukan pH yang neutral. Di samping itu juga, untuk memastikan tumbesaran dan hasilnya yang optimum, pastikan medium sentiasa dalam keadaan gembur dan bersaliran baik.

Lebih baik anda gunakan medium siap campur yang terdapat di pasaran. dah tak perlu pening-pening. Lengkap dengan keperluan seimbang yang diperlukan tanaman serta diperkaya bahan organik. Yang paling penting, terhindar daripada sebarang penyakit yang berpunca daripada medium atau tanah.

Siraman

Timun memerlukan air yang banyak sebagai jaminan kepada kesihatan tanaman dan buah yang berkualiti. Oleh itu, sebaiknya siraman dilakukan 2 kali sehari. Dan menjadi keutamaan, siraman menyeluruh dilakukan di awal pagi.

Siraman perlu dilakukan terus pada medium tanaman. Jangan pula siram pada bunga. Nanti buahnya tidak menjadi. Pastikan air di siram keluar pada lubang saliran di dasar pasu.

Sungkupan

Pokok timun merupakan tanaman berbatang lembut. Oleh itu, pastikan medium sentiasa dalam keadaan lembap. Lembap tau bukan bertakung air. Bagi mengekalkan kelembapan, perlu lah guna sungkupan seperti sabut kelapa.

Pendebungaan

Seperti tembikai, labu dan pelbagai lagi, jika tiada rama-rama, lebah atau serangga melakukan pendebungaan, teknik terbaik untuk mendapatkan hasil adalah melakukan pendebungaan sendiri. Gunakan berus warna air yang halus dan calitkan debu bunga jantan pada bunga betina.

Pendebungaan perlu di lakukan di awal pagi kerana bunga timun akan mula layu menjelang tengah hari.

Pembajaan

Pembajaan perlu dilakukan setiap dua minggu. Untuk bulan pertama pertumbuhan, pokok timun memerlukan kalsium yang lebih. Oleh itu, jika anda merancang menanam secara organik, boleh gunakan kulit telur yang telah di hancurkan sebagai baja.

Untuk menggalak penghasilan buah, gunakan baja bunga dan baja buah jenis butiran atau slow release pada tanah. Namun apabila timun mula berbuah, pembajaan perlu dihentikan. Khuatir buah akan gugur lebih awal akibat panas dari baja.


Kipas Siling Yang Terhangat Pada 2022 Ini Mampu Melawan Arus Angin!

Di dalam setiap rumah yang ada di Malaysia, mesti ada kipas siling. Lagi-lagi, di ruang tamu. Kalau kipas siling tak ada dekat ruang tamu, jenuhhh kita. Melainkan ada penghawa dingin, tak apa lah. Lagipun, suis kipas siling itu, mesti kita akan terus tekan apabila masuk ke rumah. Ia dah jadi seperti satu kewajiban dah. Oleh kerana itu, pemilihan kipas siling sangat penting dan di sini, saya akan menunjukkan beberapa kipas siling yang berbentuk moden dan cantik malah berkualiti kita yang boleh kita dapat di pasaran supaya ia sesuai dengan keselesaan keluarga.

Mari kita saksikan senarai kipas angin siling yang terhangat sekarang ini.

MIDEA 5 BLADES CEILING FAN

Kipas siling Midea 5 Blades ini, menjadi banyak tumpuan orang ramai kerana kipas ini mempunyai 5 bilah berjenis ABS dan kepanjangannya 56 inci yang sudah pasti dapat memberikan pusaran angin yang kuat dan laju. Bukan itu sahaja, kecanggihan kipas ini, ia boleh mengubah kelajuan kipas dengan 3 level. Dengan hanya 3 level kelajuan putarnya, sudah dapat menyejukkan suasana bilik atau dalaman rumah.

KHIND CEILING FAN 60” CF615

Seterusnya adalah kipas siling Khind 60 inci CF615. Kipas ini hanya mempunyai 3 bilah sahaja tetapi dengan 3 bilah ini, ia sudah memadai kerana kipas ini diperbuat dari material logam. Panjang setiap satu bila tersebut adalah 60 inci. Kehebatan kipas ini yang saya boleh katakana, ia mempunyai 5 level kelajuannya dan pada level 1 sahaja, ia sudah mampu memusing dengan kelajaun 240m sepadu dalam masa seminit. Boleh bayangkan tak bagaimana kesejukkannya dari kipas itu.

DEKA DK50L CEILING FAN with LED LAMP

Dan yang terakhir adalah kipas siling Deka DK50L yang di mana kipas ini mempunyai 4 bilah dan disertakan dengan lampu ditengahnya. Keunikkan atau kelainan kipas ini, lampu ditengah yang menjadi sasaran ramai orang. Ini kerana lampu tersebut mempunyai 3 pilihan cahaya lampu. Sangat berbaloi kipas ini kerana ia telah menjimat kita untuk memasang lampu siling jika tiada kerana kipas ini sudah datang sekali dengan lampu.

Maka, itu sahajalah yang dapat saya kongsikan jenis-jenis kipas siling yang terhangat sekarang ini di Malaysia pada tahun 2022. Jadi, apa tunggu lagi? Beli lah sekarang!

Ada di kalangan anda yang menggunakan periuk ‘non-stick’ atau anti lekat di rumah? Bagi yang ada, sudah pasti anda berasa khuatir periuk kesayangan anda tercalar ketika dicuci selepas ia digunakan. Betul tak?

Seperti umum mengetahui, periuk dan kuali ‘non-stick’ sememangnya memudahkan dan menjimatkan masa kerja memasak di dapur. Tetatpi tahukah anda, periuk yang mempunyai fungsi kelebihan anti lekat ini memerlukan penjagaan rapi?

Untuk pengetahuan anda, untuk mencuci periuk dan kuali ‘non-stick’ ini tidak boleh menggunakan berus pencuci sembarangan. Ini kerana, ia akan membuatkan permukaan periuk dan kuali mudah tercalar.

Maka oleh itu, anda disarankan untuk mencuci periuk dan kuali ‘non-stick’ anda dengan menggunakan span pencuci khas jenama Scotch Brite Scrub Dots ini.

Bukan sahaja memudahkan kerja mencuci anda, malah dengan penggunaan span pencuci khas ini akan melindungi permukaan periuk dan kuali ‘non-stick’ daripada sebarang kesan calar.

Selain itu, penggunaan span pencuci khas keluaran jenama Scotch Brite ini berkesan dan mampu membasmi kuman serta membersihkan kekotoran degil pada periuk anti lekat anda dengan sangat mudah.

Sumber: Facebook Pemburu Tiket Murah

Jika kalian ada niat nak tukar pintu bilik/rumah, saya sebagai doktor perubatan rehabilitasi fizikal, sarankan tukar kepada tuil pintu yang gunakan pemegang (handle) bukan tombol pintu (knob).

Kenapa saya sarankan tuil jenis pemegang bukan tombol pintu?

Salah satu langkah untuk menjadikan rumah kita lebih inklusif (tidak meminggirkan sesiapa) adalah menggunakan tuil pintu dan pili jenis pemegang. InsyaAllah, anak-anak kita akan selesa , ibubapa kita pun akan selesa.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Daun sup, daun bawang, daun ketumbar herba berdaun yang memang tak tahan lama. Tapi kalau beli, susah nak jumpa sikit-sikit. Kebanyakkanya, jual satu ikat dalam 5-4 pokok. Menjadi masalah, bukannya habis dipakai. Kebiasaanya, rosak begitu sahaja. Sebab itu, ramai yang ambil langkah simpan di bahagian sejuk beku. Namun, ada sesetengah masakkan, ia mementingkan bukan sahaja rasa, malah kesegaran daunan herba ini.

Kat rumah sis wajib ada daun ketumbar ni untuk perasa dan hiasan dalam nasi ayam, sup, tom yam dan kerabu ala Thai . Jadi, kenalah buat stok. Malas pulak nak ke kedai runcit setiap kali nak masak.

Oh ye, ada yang suka simpan dalam freezer dengan cara masukkan dalam bekas kiub ais dan ada yang masukkan dalam plastik aiskrim supaya jimat ruang. Sis tak guna cara ni sebab nak kan daun yang segar buat hiasan atas makanan.

Sis pula lebih pentingkan bentuknya, guna container macam ni lebih praktikal bagi sis. Bekas pon senang nak basuh dan keringkan. Sis dah guna beg ziplock. Tak serasi, leceh nak basuh dan lambat kering.


Hati-Hati Kalau Pakai Tingkap Ini, Takut Nanti Ada Mata-Mata Memandang

Pemilihan jenis tingkap di rumah juga adalah suatu perkara yang penting kerana ia akan menentukan apa kegunaan tingkap tersebut bagi seberapa luas ruang dalam rumah tersebut. Di Malaysia sekarang ini, banyak jenis tingkap kita boleh perolehi. Maka dengan itu, harini saya akan menceritakan beberapa jeniss tingkap yang sesuai rumah anda.

Tingkap Jenis Casement

Kebiasaan orang di Malaysia ini, mereka gemar menggunakan tingkap jenis seperti ini, lagi-lagi rumah mereka adalah rumah moden. Ini kerana ia mempunyai engsel pada sisi bingkai tingkap yang boleh buka ke luar. Dengan itu, ia membolehkan rumah di Malaysia ini mendapat pengudaraan yang baik dan melindungi dari cuaca hari hujan. Tambahan lagi, ia sangat efektif untuk mengurangkan rasa panas atau haba di dalam rumah ketika cuaca panas.

Tingkap Jenis Awning/Top Hung

Selalunya tingkap sebegini biasa digunakan di bilik air atau tempat yang tinggi kerana ia senang untuk dibuka dan memberi pengudaraan yang bagus. Apa lagi yang membuatkan ia bagus adalah bentuknya. Bentuknya seperti atap yang membuatkan hujan dan debu susah untuk masuk dalam rumah.

Tingkap Glass Block

Tingkap jenis glass block ini, boleh dikatakan puratanya rendah kerana ia jarang dijumpai. Akan tetapi, glass block pernah kerap diterapkan dalam rumah di Malaysia suatu ketika dahulu. Tingkap ini berfungsi dengan pencahayaan semula jadi yang mampu menerangi ruangan dan pada yang sama, menjaga privasi rumah. Namun begitu, jika adanya frosted glass, semakin kurang penggunaan jenis tingkap glass block ini. Selain itu, tingkap jenis glass block ini juga sesuai dipasang berdekatan dengan pintu masuk dan bilik mandi kerana ia memberikan rasa seperti rumah yang mewah.

Konklusinya, banyak lagi jenis tingkap yang ada di Malaysia ini, yang anda boleh terapkan atau pasang di rumah anda. Cuma, ini adalah pilihan dan pendapat terbaik dari saya. Akhir kata, cari lah tingkap dengan kesesuaian diri masing-masing dan keselesaan anda. Ini kerana tingkap juga menilai bagaimana rumah anda.

Buah-buahan dan sayuran mengandungi bahan nutrien yang sangat tinggi dan menjadi salah satu makanan asasi manusia. Oleh sebab mengandungi 1001 nutrien yang baik untuk kesihatan, ia adalah antara bahan semula jadi yang mudah rosak. Jadi bagi mengekalkan kondisi ini adalah melalui kaedah pengawetan menggunakan bahan kimia. Bahan ini terutamanya diletakkan pada buah-buahan dan sayuran segar import bagi mengekalkan rupa dan kesegarannya.

Selain daripada itu, bahan kimia dipercayai digunakan pada tanaman sayuran dan buah-buahan untuk mempercepatkan proses ia matang dan menggalakkan penambahan saiz supaya kualiti kekal selama ia dijual. Biarpun bahan ini dimasukkan dalam kuantiti kecil, penggunaan yang kerap barangkali boleh menyebabkan masalah kepada kesihatan untuk jangka masa panjang.

Racun serangga pula boleh meninggalkan kesan buruk kepada sistem saraf. Sesetengah racun serangga boleh menyebabkan penyakit kanser, jangkitan buah pinggang dan hati. Sebagai pengguna, kita tidak dapat mengawal penggunaan bahan ini namun boleh mengurangkannya melalui beberapa kaedah.

Untuk mengelakkan daripada mendapat penyakit yang disebutkan, selain daripada menanam sendiri anda juga boleh mengamalkan langkah-langkah ini semasa pengambilan sayuran dan buah-buahan:

Sedih bukan bila menghadapi situasi begini. Sudahlah duit simpanan habis begitu saja, kontraktor pula lari tak nampak bayang. Sebenarnya perkara ini boleh dihindar jika anda mengambil 9 langkah berjaga-jaga sebelum mengupah atau bersetuju dengan mana-mana kontraktor yang ingin melakukan renovasi kediaman anda.

1. Rekomendasi atau pun promosi dari mulut ke mulut adalah paling berkesan apabila melibatkan kerja-kerja ubahsuai rumah. Walaupun cara ini sedikit tradisional tetapi ia adalah testimoni yang berkesan daripada pengalaman rakan atau saudara anda sendiri setelah mendapatkan khidmat kontraktor tersebut. Andai kata rakan anda mencadangkan mana-mana kontraktor yang berjaya menyiapkan projek renovasi rumahnya, gali lah info dari kawan anda itu sebanyak mungkin dan untuk lebih puas hati pergilah ke rumah rakan anda untuk melihat hasil kerja sebenar kontraktor tersebu

2. Sebaiknya ada perjanjian atau dokumen bertulis di antara pihak anda dan juga pihak kontraktor agak kebajikan kedua-dua pihak terjaga. Dalam perjanjian tersebut nyatakan nilai projek, tempoh siap dan juga masukkan apa saja dokumen berkaitan seperti lakaran 3D, konsep dan sebagainya. Walaupun nampak rumit dan leceh ia akan membantu anda di masa akan datang andai menghadapi masalah yang tak terduga.

Jangan terpedaya dengan tawaran renovasi harga murah tak masuk akal. Tak dinafikan kita semua mahukan harga murah tapi mahu hasil cantik taraf 5 bintang. Sebenarnya ia adalah mustahil kecuali anda bernasib baik berjumpa dengan kontraktor sedemikian. Apa yang anda labur itulah yang anda dapat. Jika mendapat tawaran harga murah, siasat secara terperinci kredibiliti pihak tersebut. Ada banyak maklumat yang boleh kita dapat dalam zaman info di hujung jari sekarang.

4. Ramai di antara kita yang mengupah secara terus mencari pekerja Indonesia atau Bangladesh bagi membuat kerja-kerja renovasi seperti menyimen kawasan dapur atau halaman, memasang mozek dan pelbagai kerja-kerja kecil yang lain. Walaupun murah anda juga perlu berhadapan dengan risiko andai tidak seperti yang anda harapkan.

5. Bayar kontraktor mengikut progress kerja. Sebaiknya jangan terus membayar 50% daripada harga keseluruhan projek tetapi bayar mengikut tahap projek yang sudah disiapkan. Duit pendahuluan 20% sudah memadai. Andai kontraktor tidak mampu memulakan projek dengan wang pendahuluan kurang dari 50% mungkin syarikat tersebut tidak mempunyai aliran tunai yang baik. Bersedialah untuk sebarang risiko.

6. Semak berapa lama syarikat tersebut berada di pasaran. Semakin lama bertapak semakin profesional dan berkredibiliti syarikat tersebut.

7. Jangan hanya percaya pada gambar di media sosial. Trend terkini untuk syarikat yang baru memulakan bisnes, kebanyakannya menggunakan gambar-gambar cantik di internet. Lihat pada hasil kerja projek sebenar kontraktor terbabit. Jika tidak yakin, tinggalkan!

8. Elakkan berjanji mulut. Wajib ada perjanjian hitam putih yang dapat digunakan sebagai bukti apabila diperlukan termasuk perbualan Whatsapp.

9. Kadang-kadang semua langkah berjaga-jaga sudah diambil tetapi nasib sukar dijangka. Tertipu jua. Andainya terjadi sedemikian berbekalkan bukti yang ada seperti perjanjian bertulis, resit, perbualan telefon dan sebagainya anda bolehlah membuat laporan polis dan membawa kes ini ke mahkamah.

Jika yang suka menghias kediaman dalam cita rasa tersendiri, pastinya jenama yang berkualiti tinggi menjadi pilihan segelintir dari mereka. Di sini ingin saya bercerita mengenai jenama KARTELL yang pastinya ramai sudah tahu akan jenama ini, tetapi mungkin ada yang masih belum mengenali jenama ini dengan lebih dekat.

Ya, betul jika melihat harga barang hiasan serta perabot dari jenama ini pastinya berfikir lebih dari 3 kali untuk memilikinya. IMPIANA tidak menyangkal jika anda mempunyai padangan yang sebegitu. Tetapi jika sebenarnya dalam menghasilkan seni hiasan dalaman yang cukup berkualaiti dan tahan lama serta dalam kelas tersendiri. Perabot dan hiasan berjenama KARTELL ini lah yang patut menjadi pilihan. Apa pun IMPIANA ingin katakan berbelanjalah dengan bijak dalam apa jua sekali pun.

Siapa KARTELL dalam industri dekorasi?

Pengasas KARTELL yang berasal daripada Itali iaitu Anna Castelli Ferrieri dan Giulio Castelli. KARTELL juga adalah syarikat Itali, berdasarkan Noviglio, syarikat ini didirikan pada tahun 1949 (71 tahun dalam Pasaran). Mulai sebagai pengilang untuk aksesori kereta pada tahun 1949. Ia berkembang menjadi perabot rumah pada tahun 1963 dan kesemua produk hasil syarikat ini 100% dibuat di Itali. KARTELL menghasilkan pelbagai produk seperti lampu, perabot, peralatan makan dan aksesori rumah. Bahan utama dalam dalam pembuatan barang hasil KARTELL ialah Poly-Carbonate (PC) kerana mereka adalah syarikat yang paling maju dalam menghasilkan bahan asas PC di dunia. Hebatkan!

Mengapa Polycarbonate

Pengasas Kartell, Guilio Castelli adalah seorang jurutera kimia. Impiannya adalah untuk menghasilkan objek dengan ciri-ciri inovatif yang boleh menggunakan teknologi pembuatan baru menjadikan penggunaan bahan-bahan ekonomi dan menggunakan proses yang efisien. Projek plastik mereka yang terkenal adalah sangat tertumpu kepada penyelidikan dan reka bentuk teknologi untuk menangani bahan yang tidak seperti bahan semula jadi dan tidak mempunyai identiti visual sebelum pengeluaran. Jika anda ingin tahu polikarbonat adalah tahan lama, pentulan cahaya, penebat haba, tahan air, dan ringan. Inilah yang membuatkan rangkaian produk KARTELL mendapat tempat di dalam industri.

Gambar: Lighcraft


Inspirasi Desa Undang Rasa Selesa

Kedesaan Inggeris, yang sebenarnya sangat menitikkan keselesaan. Sederhana tetapi masih ada elemen gahnya. SUasana kedesaan tidaklah semestinya penuh dengan bunga-bungaan. Tetapi mesti ada barang sejambak dua sebagai penyeri suasana. Tetapi elemen seperti anyaman, perabot yang ringkas dan sederhana, gambar-gambar lama mahu pun lukisan pemandangan landskap desa Inggeris pastinya membantu.

Jika membuat tema suai padan, elakkan memilih gaya yang sangat bertentangan dengan tema kedesaan Inggeris. Sofa moden, nusantara, oriental semua tidak sesuai dengan tema ini. Anda boleh mencari sofa Inggeris atau kontemporari dengan elemen kaki kayu sebagai teras. Manakala bunga biarlah nampak semula jadi dan tidak terlalu sesak

Elemen vintage juga sesuai disuai padan tetapi jika boleh jangan terlalu banyak. Begtu juga dengan pop art kerana kita perlu faham, bila menyebut desa, banyak barangan lama diabadikan di kediaman tanda nilai sentimental. Warna pastel dan semula jadi sudah cukup untuk memberi suasana ruang nampak santai dan selesa. Apa yang paling penting ruang tidak terlalu sesak dan memberi rasa senang bila berada di dalamnya. Simple-simple je di IMPIANA.

Rumah kecik 550sq dan mempunyai 2 bilik dan 1 bilik air mampu dijadikan homestay cantik macam ni!

Pemilihan warna biru terang dengan kombinasi beberapa warna lain memang buat homestay ni seakan kita berada di rumah sendiri. Siapa kata rumah kecil tak mampu dijadikan homestay dan dihias sebegini cantik? Penyeri yang memberi ketenangan di ruang tamu, kehadiran item perabot dan aksesori dengan pelbagai rona bukanlah sekadar perhiasan semata-mata. Ia mampu mempengaruhi perasaan tetamu yang bertandang kerana warna terang ini menjadikan ruang tamu yang nampak luas ini berasa tenang , sejuk dan sesuai untuk perhimpunan lebih elegan. Pemilik, Syamsul-Amri Zainal yang merupakan seorang guru banyak berkongsi mengenai tip hiasan antaranya ,

Sering mengambil inspirasi dari pintrest, facebook dan homestay-homestay cantik, Syamsul memang bertuah kerana mempunyai isteri yang turut memliki minat yang sama. Menghabiskan sekurang-kurangnya RM2.5k untuk keseluruhan hiasan deko (tidak termasuk lantai) , Syamsul ternyata pandai membeli perabot tanpa mengeluarkan belanja yang besar untuk nampak mewah dan cantik. Sering membeli barang-barang online dari ezbuy, beliau juga gemar memebeli perabot dari IKEA, KAISON dan kedai perabot biasa.

# Tip Dekorasi Ruang Terhad dari Impiana

Adakah anda bercadang untuk membeli rumah pada tahun 2020?
Dalam era pembangunan ini, masing-masing berebut untuk membeli rumah sendiri. Terdapat juga lambakan unit kediaman untuk dijual di pasaran dan pelbagai pakej ditawarkan oleh pihak pemaju.

Tetapi sebagai pengguna yang bijak, anda tidak seharusnya senang terpengaruh dan pastikan dahulu latar belakang dan kredibiliti pemaju. Jangan mudah teruja dengan pendingin hawa atau kabinet dapur percuma yang kos nya tidak lebih RM10 ribu pun. Sebenarnya, lebih menguntungkan jika diskaun diberi.

TIPS BELI RUMAH 2020

1. Jangan Tergesa Gesa Membeli

Jangan buat keputusan beli rumah dalam masa sehari. Beri tempoh bertenang antara 5-7 hari baru bayar booking. Kita cenderung buat keputusan salah bila terburu buru.

2. Hadiah Percuma!

Dapat aircond, kabinet dapur, SnP dan lawyer fees percuma itu dah biasa. Belajar negosasi minta pemaju kurangkan harga. Pasaran lebihan hartanah starta makin buruk, mintak diskaun 20-25% lebih baik dari hadiah percuma.

3. Pasaran Kondominium

Lebihan kediaman strata membimbangkan semua, semak kembali jika nak beli kondominium tahun ini. Ada hartanah landed yang dah turun harga dan hampir sama. Kini harga kondominium tak seimbang lagi.

Semak, semak dan semak kawasan sekitarnya.

4. Kos Tambahan Hartanah Strata

Bagi pangsapuri dan kondo ada kos tambahan seperti yuran selengara dan insuran. Ada setengah tempat kos selengara hingga RM0.45 sekaki persegi. Jika keluasan lantai 900kps. Kita perlu bayar selenggara RM405 setiap bulannnnn!.

5. Jarak Tak Lebih Sejam

Rumah yang sihat adalah tidak lebih sejam perjalanan ke tempat kerja. Semakin jauh semakin besar kos bulanan kita sebenarnya. Cari beberapa pilihan mengunakan Google map untuk ketempat kerja kita dari arah berbeza.

Jangan terburu, tahun ini dijangka lebihan hartanah cecah lebih 40,000 .

Beli yang mampu bukan yang kita suka.

Azizul Azli Ahmad
Pelabur Kecil Hartanah

Teknik mudah jadikan ruang dalaman nampak bak sentuhan pakar. Bukan mudah ya, kalau pemilik tu tak ada taste dalam memilih barang hiasan dalaman atau dekorasi. Bukan sahaja hiasan malahan susun atur bagi menampakkan ruang lebih luas dan praktikal.

Payah adakala untuk kita ungkapkan kepuasan memandang. Apatah lagi dengan karya hias yang begitu subjektif. Benda yang tidak bernyawa namun cukup hebat menggoda pandang. Apa pun di bawah sedar timbul rasa senang dan puas bila menatap sesebuah karya terutamanya pada dinding utama di ruang tamu kediaman. Umpama tempat bersemayam sang ratu , sofa tiga tempat duduk yang dihias indah pada sekitarnya.

Keseimbangan hiasan meja sisi kiri dan kanan, lampu meja gah, permaidani, dan deretan kusyen kecil megah umpama barang kemas yang menyerlahkan keindahan ruang utama tersebut. Itu belum lagi warna pilihan feature wall di belakangnya dan aksesori dinding yang pelbagai ibarat mahkota. Kata orang, inilah ruang atau kawasan yang penting bagi kita hias secantik mungkin. Ini kerana sejurus langkah kaki ke dalam kediaman, pandangan mata akan segera mendarat pada rekaan elegan set sofa tiga tempat duduk sebagai kerusi utama bersama segala hiasan dan feature wall di belakangnya. Dari sini juga tetamu sudah boleh membuat asumsi, orang jenis bagaimanakah kamu, karakternya….

Ibarat mengadap ratu, kita selalunya cukup cerewet dalam menghias kawasan ini. Ia secara tidak langsung memberi maksud tersurat akan personaliti kita sebagai tuan rumah. Ada yang memilih tema mewah denan susunan serba seimbang. Ada yang lebih suka memberontak dengan memilih gaya bebas dan padanan kreatif. Malah jangan terkejut jika ada yang menempatkan segala macam jenis bingkai gambar atau sekeping dua sahaja itu pun cukup di bahagian sisi dinding. Minimalism….Jangan lupa jambangan bunga hidup sebagai penyeri suasana.

Apa pun pilihan anda, komposisi ini antara perabot aksesori lantai dan dinding perlu ada satu kesinambungan yang harmoni. Satu ragam padanan yang saling melengkapi , dan memberi identiti pada ruang. Bukanlah bermakna segalanya perlu mahal sampai menjerut leher harganya tetapi padanan pintar ini juga memberi anda satu kepuasan. Perlu diingat kita pun perlu menukar kusyen, langsir aksesori sekali sekala sekitar enam bulan sekali misalnya. Jadi pastikan anda membuat perancangan rapi terutama dari aspek kemasan dinding. Adakah mahu dicat atau disempurnakan dengan kertas dinding. Apa pun pilihan anda jangan sampai ruang yang ada tidak boleh keluar masuk kerana terlalu sesak. Simple-simple je di IMPIANA.


Cara Mudah Dan Murah Bersihkan Kesan Hangus Pada Seterika

Saat tengah seterika baju, tiba-tiba terbakar. Mesti anda gelabahkan. Bukan sekadar pening memikirkan baju yang dah berlubang, kesan yang melekat pada seterika pun boleh jadi hangus dan menjejaskan pakaian lain.

Kesan hitam pada tapak seterika disebabkan oleh fabrik yang terbakar memang sudah menjadi kebiasaan. Disebabkan oleh lapisan hitam ini juga ia berpotensi meninggalkan kesan pada pakaian lain. Ada juga akan mengakibatkan pemanasan tidak sekata pada tapak seterika.

Langkah mudah adalah beli sahaja seterika baru. EH! nanti dulu. Kotoran je, bukan tak boleh dibersihkan. Seterika masih elok dan boleh digunakan. Terdapat pelbagai cara untuk mencuci atau menanggalkan kesan terbakar pada tapak seterika. Namun kali ini, Impiana nak tunjuk cara paling mudah dan murah iaitu hanya dengan menggunakan garam.

Bahan-bahan:

3 sudu Garam (tak halus dan tak kasar)
2 keping surat khabar

Cara-cara:

1. Bentangkan surat khabar dan letakkan garam di atasnya

2. Panaskan seterika pada suhu yang paling panas

3. Gosok seterika pada garam berulang kali sehingga semua kesan hangus tertanggal dan permukaan seterika berkilat

Kini, rata-rata kediaman di Malaysia pasti mempunyai sebuah air fryer. Ternyata dengan mempunyai peralatan memasak canggih ini, aktiviti memasak akan menjadi jauh lebih mudah dan singkat. Kepelbagaian fungsi yang memenuhi setiap keperluan didapur menjadikan alat ini sebagai suatu kemestian.

Hari ini kita kongsikan cara membersihkan Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!

Peralatan Yang Diperlukan:

SELAMAT MENCUBA!

Penggunaan sarung cadar katil bukan lagi satu benda yang asing dan sudah menjadi keperluan utama bagi anda yang ingin mendapatkan tidur yang berkualiti serta selesa.

Ada pelbagai jenis bahan digunakan untuk menghasilkan sarung cadar katil yang selesa dan berkualiti antaranya Kapas (Cotton), Linen, Poliester dan banyak lagi.

Jadi, jom kita kenali dengan lebih dekat fungsi dan kelebihan setiap bahan yang digunakan untuk dijadikan sebagai fabrik sarung cadar katil anda.

Kapas (Cotton)

Kapas adalah satu bahan semula jadi yang paling popular dan sering digunakan untuk menghasilkan fabrik sarung cadar katil.

Ini kerana sifatnya yang amat lembut sentiasa menjadi pilihan ramai di seluruh dunia. Bukan itu sahaja, sifat kapas ini juga akan semakin bertambah lembut dengan setiap kali cucian.

Malah, kapas juga memiliki keistimewaan fungsi untuk menyebarkan haba dan menyerap lembapan dengan baik.

Linen

Bagi bahan Linen pula, ia diperbuat daripada bahan semula jadi iaitu tumbuhan flaks yang membuatkan fabrik ini antara paling tahan lasak.

Struktur permukaan Linen agak sedikit berbeza berbanding jenis fabrik yang lain. Ini kerana Linen memiliki permukaan yang licin dan berkilat.

Selain tahan lasak dan lama, fabrik yang diperbuat daripada Linen ini sememangnya kalis kotoran dan sentiasa menjadi pilihan bagi mereka yang ada anak kecil khususnya.

Poliester

Fabrik sarung cadar katil jenis Polister pula adalah bahan yang diperbuat daripada campuran sintetik.

Tetapi anda jangan risau, meski ia tidak dihasilkan daripada bahan semula jadi Poliester masih tetap selamat untuk diguna pakai.

Selain itu, fabrik jenis Poliester ini mudah dijaga, tidak mudah berkedut dan juga kalis kotoran. Malah, warnanya juga akan kekal terang selepas beberapa kali cucian.

Sekiranya anda mahu mendapatkan sarung cadar katil yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

*Jangan lupa untuk guna kod promo IMPGSP5 untuk dapatkan diskaun harga pembelian.

Sumber: Ikea Malaysia Website

‘Mix & Match’ perlukan keseimbangan warna dalam konsep pilihan, bagaimana teknik yang betul.  Ramai diantara pemilik rumah susah untuk membuat keputusan dalam memilih warna yang tepat untuk dekorasi kediaman mereka.

Tambahan pula apabila ruang itu kosong masih belum ada idea atau tema yang tepat untuk kediaman tersebut. Usah susah hati atau binggung untuk menghias kediaman anda. IMPIANA bantu anda!

SUAI PADAN WARNA NATURAL DAN WARNA PANAS SERTA  DINGIN DALAM SATU RUANG. MASIH TIDAK NAMPAK KETERLALUAN MALAH SEDAP MATA MEMANDANG

Bohemian, Eklektik, Moden klasik, segalanya disuai padan agar menampilkan satu gaya yang tersendiri. Ramai di kalangan kita menyatakan kediaman mereka adalah suai padan. Namun sejauh mana suai padannya itu? Biar apa pun yang kita pilih, keseimbangan dalam dekorasi sangat penting. Bukan sekadar perabot cantik dan dempak. Tetapi keseimbangannya dalam sebuah ruang. Adakah sesuai dan menyerlahkan di antara satu dengan lain atau tidak?

PELBAGAI REKAAN , BENTUK DAN GAYA. NAMUN DIHARMONIKAN DENGAN KELOMPOK WARNA KEDAM DINGIN YANG SAMA. CORAK HARIMAU BINTANG MENCURI PANDANG DITENGAH-TENGAH KELOMPOK PERABOT POLOS.

Warna juga memainkan peranan penting. Ruang adakala perlu dikejutkan dengan 1 warna asing. Agar tidak kekal kejung dan membosankan. Apa yang paling penting adalah keseimbangan antara warna. Seperti konsep Bohemian yang mewah dengan warna namun pemilihan warnanya perlu berada dalam kelompok yang tepat. Tone yang sama.Bukan sesuka hati. Bagaimana pula eklektik? Yang mencampurkan lama dan baru timur dan barat. Apakah elemen penting yang perlu ada dalam semua perabot ini.

NILAI KONTRA TAPI TAMPIL HARMONI? BAGAIMANA? PILIHAN PELBAGAI RONA HIJAU YANG BERBEZA NAMUN BILA DILIHAT SECARA KESELURUHAN, IA TAMPIL INDAH.

Bersama keseimbangan yang bijak ruang pasti akkan tampil lebih elegan dan mewah. Anda tidak perlu terburu-buru. Pemerhatian yang tepat perlu ada dan rajin-rajin melihat rujukan. Simple-simple je di IMPIANA.

PADANAN KLASIK, RETRO, FUTURISTIK DALAM SEBUAH RUANG. MASING-MASING BEGITU UNIK DAN SEIMANG TANPA ADA MANA-MANA YANG MENDOMINASI TITIK TUMPU RUANG INI.


Buat Sendiri “Backsplash” Jenis Aluminium Wall Tile Cantik Mcam Ni, Modal RM 80 Je

Apa itu Backsplash? Kebiasaannya di ruangan masakan dapur, dinding yang kosong tanpa sebarang mosaic tile akan menyebabkan dinding tersebut comot atau kotor. Ini disebabkan oleh percikkan minyak, kuah, wap asap beserta rempah ketika memasak. Lalu kotoran tersebut sukar untuk dibersihkan dan dicuci. Oleh itu, beberapa cara dilakukan untuk menjadikan ruangan dinding tersebut mudah dicuci dan dibersihkan. Untuk atasi masalah ini, secara tradisionalnya ramai akan menggunakan dinding yang diberi kemasan jubin.

Sebenarnya, terdapat pelbagai rekaan dan jenis backspalsh ni. Bergantung kepada citarasa masing-masing. Seperti yang dilakukan oleh En. Aiman Azmi. Backsplash di dapurnya dari jenis Aluminium wall tile. Dengar kata, modal nak buat RM 80 je.

Kabinet buat harga dah ribu-ribu. Ingat harga dah termasok skli dengan backsplash. Rupanya belum lagi. Duit dah habis dekat cabinet dan aksesori dapur yang lain. Tanya tukang berapa pula kos nak buat backsplash, tukang cakap paling murah RM 500 bergantung pada jenis

Akhirnya terjumpa benda alah ni harga pon jauh murah RM5/pcs..so kami terus beli dan pasang sendri. Hasil tersangat luar biasa dengan modal hanya RM 80

Sebenarnya backsplash diy ni ada je jual di sesetengah kedai MR DIY tapi salalu nye stock tak cukup, tak banyak dan harga RM8/pcs. Kalau korang rajin mencari dekat shopee pon ada..

Ni backsplah yg kami pilih..material aluminum..size 30cmx30cm..tebal 2mm..kami beli 16pcs.. rm5 x 8 = rm80

Balik rumah terus buat kerja tampal..senang

Pos Malaysia melancarkan koleksi setem edisi terhad sempena perayaan Hari Raya Aidilfitri, yang memaparkan gabungan elemen senireka Islamik Arabes dan kaligrafi Kufi. Koleksi setem edisi terhad Hari Raya Aidilfitri 2020 ini boleh dibeli sekarang melalui atas talian di www.eziemall.com. Koleksi setem ini juga akan mula dijual di 13 Pejabat Pos Besar seluruh negara mulai 18 Mei 2020. Reka bentuk setem Hari Raya Aidilfitri 2020 membawa maksud erti dan nilai perayaan Hari Raya seperti “Kemenangan” dalam menghadapi dugaan di bulan Ramadan dan keadaan yang mencabar, “Kesyukuran” di atas segala kurniaan yang diterima semasa bulan yang mulia ini dan “Keikhlasan” yang mencerminkan sifat jujur di dalam semua perkara, terutamanya pada masa-masa yang sukar ini. Melalui siri setem yang unik ini, Pos Malaysia berharap ia dapat melahirkan semangat bersatu padu di kalangan rakyat Malaysia dan saling menerima kepercayaan dan budaya yang berbeza dan yang paling utama, sentiasa bersatu dan menjaga kebajikan satu sama lain terutamanya sepanjang tempoh yang mencabar ini.

Ketua Eksekutif Kumpulan Pos Malaysia, Syed Md Najib Syed Md Noor berkata “Kita sedang menghadapi norma baru pada tahun 2020 akibat daripada pandemik global ini dan adalah penting bagi kita untuk sentiasa tabah dan bersatu untuk melawan musuh yang tidak kelihatan ini. Tahun ini perayaan Hari Raya Aidilfitri amat berbeza buat semua, namun ia tidak bermakna semangat perayaan ini berkurangan berbanding tahun-tahun sebelumnya. Koleksi setem Hari Raya Aidilfitri kali ini akan menjadi penanda Kemenangan kita dalam mengatasi kesukaran ini, Kesyukuran atas keselamatan dan kesihatan yang baik dan Keikhlasan dalam menjalankan tanggungjawab sebagai seorang ahli masyarakat.”

Setem Hari Raya Aidilfitri 2020 ini berharga RM25.00 untuk setiap helaian setem dengan nilai muka RM0.60 untuk setiap setem. Pengumpul setem, peminat dan orang ramai harus memiliki koleksi ini, kerana hanya dicetak dalam jumlah terhad sebanyak 1,000 lembaran sahaja. Pengumpul setem dan orang ramai juga boleh membuka Standing Order Deposit Account (SODA) untuk memudahkan pembelian koleksi setem terkini serta menikmati faedah eksklusif yang ditawarkan oleh SODA.

Mereka yang berminat untuk menjadi sebahagian daripada komuniti SODA, boleh mendaftar di mana-mana pejabat pos seluruh negara ataupun melalui atas talian di www.posonline.com.my. Untuk maklumat lanjut mengenai setem dan produk filateli yang lain, boleh menghubungi Unit Setem dan Filateli Pos Malaysia di 03-2267 2267 samb 2000 atau emelkan pertanyaan anda ke filateli@pos.com.my. Sempena perayaan Hari Raya Aidilfitri, Pos Malaysia juga menawarkan kempen dalam talian #RayaDiRumah untuk membantu usahawan Peniaga Kecil dan Sederhana (PKS) tempatan dan peniaga kecil dengan mempromosikan perniagaan dan produk mereka.

Jiran Suka “Block” Laluan Masuk Rumah, Boleh Di Denda RM 1000. Hidup berjiran di bandar sekarang, tak macma dekat kampung. Walaupun dinding rumah kau, dinding rumah aku jua, bile bertembung masing-masing buat-buat tak nampak je. Masing-masing buat hal masing-masing. Tapi, jika anda tidak mempunyai jiran yang bersifat begini, anda sangat bertuah.

Tapi, ada satu perkara yang memang kita sukar nak toleransi dengan jiran dah. Perkara tersebut adalah apabila jiran blok laluan kelaur masuk rumah. Berasap wooooooo!!!! Tapi relex dulu. Tak perlu bertegang leher. Buang tenaga je. kita guna saluran yang betul.

ADUHAI PENING DENGAN JIRAN ASYIK PARKING KERETA BLOCK PAGAR RUMAH! 😫😵

(Ketahui hak anda sebagai jiran teraniaya)
.
Jika anda menetap di taman perumahan (landed terutamanya), pasti PERNAH MENGALAMI masalah pagar rumah dihalang oleh kereta orang lain (selalunya kereta jiran lah). Pastinya juga menyusahkan, menyakitkan minda dan menyakitkan hati anda. Teguran secara baik tidak berkesan. Jadi apakah hak anda di bawah undang-undang? Perkongsian singkat hari ini.

👉Seksyen 48(1) APJ 1987 menyebut – adalah menjadi kesalahan bagi pemandu yang meletakkan kenderaan mereka dengan cara yang menyusahkan/menghalang pengguna lain. Jika didapati bersalah, boleh didenda minimum RM1,000.00 dan maksima RM5,000.00 ATAU penjara tidak kurang 1 tahun ATAU kedua-duanya.

👉Selain APJ 1987, AKK 1955 juga ada menyebut tentang kesalahan letak kereta depan rumah orang. Seksyen 22 AKK 1955 menyebut – barangsiapa yang melanggar masuk perkarangan rumah dengan sengaja tanpa alasan munasabah, boleh didenda sehingga RM50.

👉Ramai tidak tahu, sebenarnya di bawah Seksyen 48(2) APJ 1987 – pihak berkuasa seperti pegawai polis/pegawai JPJ/pegawai majlis perbandaran, dibenarkan untuk CLAMP dan TOWING kereta yang menghalang/menyusahkan orang lain. Oleh itu, semasa membuat aduan, pastikan anda maklumkan akta ini Bila tahu kereta nak kena tow, pasti jiran tidak akan ulang kesalahan sama.
.
INFO TAMBAHAN
🟢Meletakkan kereta block rumah orang juga dikira sebagai kesalahan “TORT KACAU GANGGU PERIBADI”
🟢If all else fails, anda boleh saman di mahkamah dan dapatkan Perintah Injunction (Perintah halangan) agar pelaku tidak meneruskan lagi salah laku.
.
KESIMPULAN
👉Isu ini mungkin nampak remeh tapi hakikatnya memang banyak terjadi. Perkongsian kali ni pula bukan untuk menggalakan pergaduhan sesama jiran namun lebih kepada memberikan “awareness” tentang isu ini supaya semua pihak sama-sama elak dari lakukan kesalahan ini.

Ruang yang cantik sudah pasti mampu membeli jiwa sesiapa yang memandang. Pelbagai ragam dan idea boleh disatukan dengan mesra jika kena dengan caranya.

Moden Kontemporari

Konsep ini sering menjadi pilihan ramai, gaya dan susun atur penataan dalam pilihan gaya moden kontemporari ini dengan penggunaan warna neutral, putih atau hitam sebagai warna dominan yang digayakan bersama warna-warna ceria sebagai elemen penyeri. Ia juga boleh disuntik pada perabot, kemasan mahupun dinding tumpu. Gunakan perabot dengan reka bentuk sleek dan ringkas. Suntikan elemen seperti retro, vintaj atau klasik pada ciri pilihan anda tanpa menenggelamkan elemen utama moden kontemporari. Suntikan kemasan fabrik seperti kapas, sutera dan linen yang memiliki warna dan tekstur yang bersesuaian dengan pilihan perabot. Teknik pencahayaan daripada sumber yang pelbagai bagi menghasilkan mood serta suasana yang sekali gus menghidupkan elemen moden kontemporari.

Shabby Chic

Gaya Shabby Chic yang mengetengahkan ciri feminim serta suntikan lembut dalam gaya pilihan ini mampu mencuri hati peminatnya. Konsep shabby chic ini juga boleh digabungkan dengan warna pastel yang lembut seperti merah jambu, biru muda dan putih krim. Dilengkapi juga dengan aksesori flora dan pemilihan perabot bernuansa vintaj atau klasik. Konsep ini memberikan rasa yang lebih selesa bagi penggunjung yang bertandang pada hari raya. Pemilihan set perabot yang lebih selesa dengan kemasan lembut yang sepadan dengan tema ini membuatkan penataan ini jadi pilihan ramai pemilik wanita.

Glamor

Gaya Glam, pemilihan kemasan dengan suntikan kilauan, cukup sempurna dalam setiap sudut. Warna perabot yang lebih gelap seperti warna hitam, mahogany menjadi pilihan dalam konsep penata glamor amat sinonim. Perincian yang glamor mampu menampakkan gaya yang gah serta menyerlah dengan suntikan simple tetapi mewah. Konsep praktikal masih di ketengahkan dalam sentuhan ini. Pemilihan Chandelier pastinya menjadi pilihan wajib bagi yang mengenakan konsep Glam ini. Sambutan raya akan lebih berseri dan meriah dengan cita rasa Glamor ini.

Industri

Konsep Industri ini kadang kala ditolak bulat-bulat dalam penataan, kerana ada yang menggangap ia adalah konsep yang separa siap dalam sentuhan dekorasi. Namun bagi sesetengah yang lain khususnya yang tinggal di bandar dan membesar dalam gaya serba moden menggangap konsep rekaan ini sesuatu yang menarik dan berani. Sebaliknya konsep ini adalah satu konsep yang lebih santai dan terbuka. Pemilihan kemasan yang agak ringkas dengan warna gelap menjadi pilihan utama dalam konsep ini. Besi, kaca, aluminium, paip dan getah menjadi elemen yang menarik untuk sentuhan industri. Ruang tamu dengan pemilihan ini pastinya mengundang tetamu lebih selesa berhari raya.

Scandinavian

Konsep dekorasi yang berpaksikan dengan gaya Scandinavian ini menekankan penggunaan perabot yang ringkas, mudah dan minimalis. Pemilihan cat dinding berwarna putih menjadi pilihan dalam sentuhan ini. Elemen semulajadi seperti suntikan kemasan kayu dan pokok hiasan segar menjadikan ruang tersebut kelihatan lebih luas selesa dan nyata dalam penataan. Konsep yang lebih terbuka dan selesa ini membuat tetamu yang datang bertandang akan menikmati rasa santai yang berpanjangan tatkala berada dalam ruang tamu yang cukup luas ini. Susun atur raya akan lebih sempurna dengan ruang tamu yang lebih terbuka dan luas.

Rustik

Idea rustik bersifat lama atau old school, mampu memberi nafas yang anggun dalam ruang tamu jika bijak mengenakan hiasan dalamannya. Penggunaan kayu panel sebagai ganti warna cat bagi suntikan yang lebih menghairahkan sentuhan ini. Tujuannya adalah untuk meningkatkan lagi elemen geometri kerana bentuk alur kayu mempunyai jaluran simetri yang amat menarik. Padankan ianya dengan pemilihan perabot berwarna kayu gelap seperti meja kopi dan kabinet hiasan.
Selain itu, anda seharusnya memastikan setiap ruang dalam rumah tidak dipenuhi dengan pelbagai barang yang tidak sesuai sehingga menjadi semak. Hanya letakkan perabot dan perkakas yang perlu sahaja di rumah anda dan jika anda kekalkan ianya sebegini, maka rumah anda sudah lengkap dengan konsep rustik moden.